11 Foto ‘Jambu’ Jason Momoa ‘Aquaman’ Masa Remaja. Lain Sungguh!

Meski sudah lama berkecimpung dalam dunia lakonan, peranan Aquaman yang dimainkan Jason Momoa seolah-olah berjaya membuatkan namanya makin melonjak. Terbukti, Jason menduduki tempat pertama dalam “The 100 Most Handsome Faces 2018” oleh TC Candler. Wah, hebat ya!

Nah, meski tampil garang dengan rambut panjang dan berjambang di filem Aquaman, ternyata saat masih muda, penampilan Jason sangat berbeza sampai ramai orang tidak dapat mengenalinya!

Berikut transformasi Jason Momoa seperti yang diambil dari laman ScoopWhoop!

Sebelum menjadi lelaki dewasa yang tampan dan seksi, ternyata Jason masa kecil pernah memiliki pipi chubby dan rambut pendek.

Saat menginjak masa remaja, Jason mulai kelihatan tampan. Dengan senyumannya yang menawan, pasti dia pernah digilai ramai gadis di sekolahnya!

Nah, begitu menginjak bangku Sekolah Tinggi, Jason kelihatan makin matang. Dengan tatapan mata tajamnya, Jason sudah membuatkan wanita jatuh cinta!

Pada tahun 1999, Jason pernah memenangi ‘Hawaii’s Model of the Year’.

Dalam gambar untuk drama seri ‘Baywatch: Hawaii’ tahun 2000 lalu, jejaka kelahiran Hawaii ini kelihatan berbeza sangat dari penampilannya sekarang. Tanpa rambut panjangnya dan tattoonya yang terkenal, Jason pada usia remaja masih tampil dengan rambut pendek dan bersih dari tattoo.

Selain itu, dia juga kelihatan seksi dengan tubuh dan abs yang sempurna. Meski begitu, Jason mengaku tidak akan memotong rambut panjangnya yang sekarang kerana takut ditinggal oleh isterinya.

Semakin dewasa! Jason memutuskan untuk memanjangkan rambutnya. Meskipun belum berjambang, penampilan Jason ini mulai mirip dengan penampilannya sekarang kan?

Terkini, Jason tampil garang dan unik dengan rambut panjang, berjambang, dan tubuh sadonya. Penampilan inilah yang membuatnya makin terkenal di seluruh dunia.

A post shared by Jason Momoa (@prideofgypsies)


Isu Video Lucah: Aiman Tino Mohon Maaf & Bakal Ambil Tindakan

Awal minggu lalu, kecoh di media sosial mengenai video lucah seorang lelaki yang dikatakan mempunyai iras penyanyi remaja lelaki terkenal Aiman Tino. Menguatkan lagi dakwaan berkenaan, kononnya video tersebut mempunyai hiasan yang sama seperti di rumah Aiman yang dilihat dalam sesi temubual sebuah portal hiburan sebelum ini.

Sedar akan video tersebut tular dan peminat mula membanjiri ruangan komen Instagram penyanyi berkenaan dengan pelbagai persoalan, akhirnya Aiman mengeluarkan satu kenyataan rasmi mengenai video tersebut. Menurut pelantun Sesat Dalam Rindu ini. Aiman dan pihaknya sedang memastikan agar isu tersebut dapat diselesaikan dengan baik. Malah pihaknya tidak akan teragak-agak untuk mengambil tindakan undang-undang sekiranya terdapat pihak yang membangkitkan isu tersebut sehingga menjejaskan nama baik dan kariernya.

Dalam kenyataannya itu juga, Aiman turut memohon maaf dan berterima kasih terutama kepada pihak media yang banyak membantu menaikkan karier dan sokongan mereka terhadapnya selama ini. Rata-rata peminat dan rakan-rakan artis turut mendoakan agar isu ini dapat diselesaikan dengan baik dan menyatakan sokongan mereka pada Aiman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Gadis Cantik Ini Kekasih Pereka Fesyen Terkenal?

Bercakap mengenai pereka fesyen terkenal, nama Rizman Ruzaini begitu dikenali ramai apatah lagi dikalangan selebriti tanah air. Setiap sentuhan dua sahabat baik ini, Rizman Nordin dan Jamil Ruzaini pasti dikagumi dan tidak hairanlah mereka diberi mandat untuk menghasilkan rekaan terbaru trofi Anugerah Juara Lagu dua tahun yang lalu.

Terbaru, netizen sibuk memperkatakan mengenai Rizman yang kini dikatakan sedang dilamun cinta dengan seorang gadis yang begitu cantik dikenali sebagai Nurida Suraya. Menerusi laman Instagram nya, terdapat beberapa gambar mereka berdua bersama telah dimuat naik dengan beberapa status yang memberi ‘petunjuk’ bahawa mereka sememangnya bercinta.

Menguatkan lagi dakwaan berkenaan, beberapa rakan artis turut memuji keserasian mereka bersama dan turut mahu pereka fesyen itu mendirikan rumah tangga dengan segera.

Rata-rata pengikutnya turut mendoakan kebahagiaan mereka selain turut berseloroh wajah Nurida mempunyai iras rakan baik Rizman yang juga selebriti terkenal, Fazura. Jika benar, kami di murai.my mendoakan agar pasangan ini terus bahagia sehingga ke jinjang pelamin.


Daler Yusuf ‘Diserang’ Netizen Gara-Gara Tersalah Komen Di Instagram Siti Nurhaliza

Semalam, penyanyi kesayangan ramai, Datuk Seri Siti Nurhaliza telah memuat naik sekeping gambarnya bersama model dan pelakon Korea terkenal, Lee Sung Kyung. Melihatkan pada gambar itu ianya benar-benar menarik perhatian ramai malah turut menimbulkan rasa cemburu dikalangan pengikut Siti di Instagram yang mempunyai peluang untuk bergambar bersama.

A post shared by Siti Nurhaliza Tarudin (@ctdk)

Dalam pada itu , kami tertarik pada satu komen yang ditulis oleh pelakon tanah air, Daler Yusuf yang memuji kecantikan Siti.

Namun begitu, komen Daler seperti kurang disenangi ramai pengikut Siti terutamanya peminat bintang K-Pop apabila pelakon itu secara tidak sengaja telah memanggap kecantikan Lee Sung Kyung adalah kerana pembedahan plastik dan bukannya kecantikan semula jadi seperti Siti.

Melihatkan pada komen itu, ramai yang menghentam Daler kerana seperti tidak peka dengan keadaan semasa selain menimbulkan isu sensitif melibatkan fizikal dan rupa paras.

Biarpun begitu, tidak lama kemudian Daler membalas komen tersebut dengan satu permohonan maaf.

Menurut Daler, dia hanya terdengar khabar angin mengatakan bahawa kebanyakan bintang korea membuat pembedahan plastik untuk kelihatan menawan dan dia turut memuji kecantikan Lee Sung Kyung yang sememangnya tidak dapat disangkal lagi.


Foto Mesra BCL & Reza Rahadian Dikecam Netizen. Ini Respon Ashraf Sinclair!

Bintang popular di Indonesia Bunga Citra Lestari atau nama singkatnya BCL dan Reza Rahadian kembali dipadankan semula dalam sebuah filem. Menjelang hari pelancarannya, BCL berkongsi fotonya bersama Reza untuk mempromosikan filem tersebut.

BCL dan Reza dilihat mengenakan Tshirt warna merah muda bertuliskan judul filem yang mereka bintangi. Dalam muatnaiknya itu, BCL terlihat merangkul erat bahu Reza dengan kening mereka saling bersentuhan antara satu sama lain.

A post shared by Bunga Citra Lestari (@bclsinclair)

Foto “mesra” BCL dan Reza tersebut telah mengundang kritikan. BCL rupanya dianggap tak menghormati perasaan suaminya, Ashraf Sinclair meskipun kemesraan isterinya dengan Reza hanya sebatas untuk peranan sebuah filem.

“Kasihan suaminya, biarpun artis tak seharusnya berpelukan seperti ini,” komen akaun @rina01.s***.

“Aduh bagaimana perasaan suami BCL @ashrafsincliar,” tulis akaun @pembangkaa***.

“Kak unge.. suaminya tak cemburu ya?” sahut akaun @raradiy***.

Namun, sangkaan netizen nampaknya terbalik dengan yang dirasakan Ashraf. Dalam muatnaik Instagramnya, Ashraf justru turut berkongsi foto “mesra” BCL dan Reza sebagai salah satu sokongan untuk projek terbaru isterinya.

A post shared by Ashraf Sinclair Official (@ashrafsinclair)

Sikap sporting Ashraf ini tentu ramai memberikan pujian. Netizen lantas mendoakan agar rumah tangga BCL dan Ashraf terus kekal dan berbahagia seperti sekarang.

“Suami isteri, saling menyokong satu sama lain,” balas akaun @rezaline***.

“U r such sporting husband,” komen akaun @shoosh***.

“Semoga mama dan papa noah selalu bahagia dan semoga selalu dalam lindungan Allah Swt yah Amin,” tulis akaun @putriimu***.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Lihat Reaksi David Beckham Terkena ‘Prank’ Tugunya Yang Hodoh!

David Beckham boleh dikatakan antara selebriti di dunia yang mempunyai lagak yang cukup ‘cool’ dan seksi. Malah Beckham juga tersenarai sebagai selebriti dunia yang mempunyai ‘pakej yang lengkap’.

Terbaru, James Corden menerusi rancangannya, “The Late Late Show with James Corden” berhasrat untuk membuat sebuah kejutan kepada bintang bola sepak terkenal itu. Manakan tidak, mereka ingin melihat reaksi Beckham yang sememangnya dikenali sebagai seorang tenang berubah kepada reaksi yang tidak pernah dilihat oleh peminat. Untuk itu, Corde dan krew telah merancang selama lebih dari dua bulan lamanya.

Rancangan mereka adalah Beckham bakal dijemput untuk menyaksikan tugu yang dibina khas untuknya oleh kelab bola sepaknya terdahulu Los Angeles Galaxy. Dalam pada itu Corden berhasrat untuk membuat satu lagi tugu khas namun dibuat berdasarkan fizikalnya yang serba tidak kena.

Pada hari kejadian, Beckham terlebih dahulu rasa kurang senang apabila salah seorang krew yang terlibat dengan sengaja menyapa beliau sebagai ‘Dave’ , nama panggilan yang hanya dipanggil oleh ibunya. Tidak lama kemudian, pada saat kain yang menyelebungi tugu Beckham ditarik, suami kepada Victoria Beckham ini kelihatan tergamam melihat tugunya yang begitu hodoh. Malah Beckham turut bertanyakan pendapat pada mereka yang lain sebelum berasa kecewa dengan hasil tugu tersebut.

Lebih mengejutkan, ketika tugu tersebut mahu dialih menggunakan sebuah jentera pengangkut, secara tiba-tiba ianya jatuh dan berkecai di atas lantai.

Tidak lama kemudian, Corden muncul dari belakang dan memeluk Beckham dengan mengatakan ianya hanyalah sebuah kejutan khas untuknya. Melihatkan pada reaksinya, Beckham masih lagi ‘cool’ dan susah untuk marah bukan?


Akui Sebar Video Lucah! Jung Joon Young Undur Diri Dari Industri Hiburan

Sejak beberapa hari yang lalu, kecoh mengenai dunia hiburan Korea (K-Pop) yang melibatkan beberapa orang penyanyi terkenal. Terdahulu, anggota kumpulan Big Bang, Seungri mengumumkan pengunduran dirinya dari industri hiburan selepas dikaitkan sebagai suspek utama kelab pelacuran di sana.

Menyusuli keputusan Seungri, penyanyi Jung Joon Young turut mengumumkan pengundurannya menerusi sebuah kenyataan rasmi. Dalam pada itu, Joon Young mengaku bersalah merakam aksi panas seorang wanita tanpa kebenaran dan kemudiannya berkongsi video lucah tersebut didalam ‘group chat’. Sebagai info di dalam ‘kumpulan’ itu ianya terdiri daripada 8 orang ahli termasuk Seungri BigBang.

Dalam kenyataannya itu juga, Joon Young memohon maaf kepada semua pihak atas kontroversi yang berlaku dan mengaku malu serta menyesal dengan perbuatannya itu. Selain Seungri dan Joon Young, individu ketiga yang dikenal pasti sebagai suspek adalah rakan perniagaan Seungri yang juga suami kepada Park Han Byul, dikenali sebagai Mr Yoo.

“Saya menulis kepada anda dengan rasa malu dan kesal. Saya, Jung Joon Young, baru kembali ke Korea pada 12 Mac dan menyedari betapa seriusnya situasi ketika ini. Saya memohon ribuan kemaafaan kepada mereka yang terlibat dan mohon diberikan ruang untuk menyatakan maaf saya.

Saya mengakui kesemua dosa serta kesalahan dan tindakan saya. Saya telah merakam video wanita tanpa kerelaannya dan berkongsi video tersebut menerusi ruangan sembanga KakaoTalk dan telah bertindak tanpa rasa bersalah atau menyesal.
Sebagai seorang ‘public figure’ , sememangnya tindakan saya itu adalah tidak bermoral dan saya layak untuk mendapat balasan atas perbuatan saya.

Apa yang penting, saya ingin meminta maaf kepada wanita yang dirakam dalam video tersebut yang terpaksa berhadapan dengan situasi dasyat ini. Saya berlutut memohon maaf kepada sesiapa yang berasa marah dan kecewa. Saya akan menarik diri dari semua rancangan yang saya bintangi dan menghentikan segala aktiviti berkaitan bidang hiburan.

Saya memohon maaf kepada semua wanita yang telah menderita akibat perbuatan saya. Kepada mereka yang telah menjadikan saya seorang selebriti, pastinya anda berasa sangat kecewa dan marah, saya juga mohon kemaafaan. Saya akan berikan kerjasama yang baik sepanjang proses siasatan yang akan bermula pada 14 Mac dan menerima segala hukuman dengan tenang. Sekali lagi dengan hati yang kecil, saya memohon kemaafaan. Saya mohon maaf.


Trailer Disney’s Aladdin Terbaharu Ubah Persepsi Netizen Kepada Will Smith

Semalam Disney akhirnya telah melancarkan trailer filem Disney ‘s Aladdin di Youtube. Nampaknya reaksi dari netizen cukup positif terhadap trailer ini daripada teaser berdurasi 1 minit sebelum ini.

Pada trailer terbaru tersebut ada beberapa hal menarik telah dirungkai. Salah satunya adalah bahawa filem ini ada seakan-akan tema ala-ala ‘Bollywood’ dibanding dengan Arab.

Ditambah lagi ada adegan Genie seperti menari-nari macam dalam filem Bollywood. Pemilihan dari warna-warna props dan suasana juga lebih seperti berada di filem India.

Sekurang-kurangnya, pada trailer ini, Genie terlihat lebih baik daripada teaser berdurasi 1 minit sebelumnya. Will Smith terlihat serasi  memegang karakter Genie di sini, terlihat dengan bagaimana dia berinteraksi dengan Aladdin.

Di akhir trailer, nampaknya hal yang kita tunggu-tunggu dari filem adaptasi animasi klasik pada 1992 ini akan mereka ulang adegan Aladdin dan Jasmine yang menyanyikan lagu A Whole New World. Sepertinya, musik dan lagu di sini masih menjadi senjata utama Disney untuk menjual filem versi live action ini.

Aladdin versi live action akan ditayangkan di pawagam Malaysia pada 23 Mei 2019. Tak sabar kan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Captain Marvel Catat Rekod Kutipan Filem Watak Utama Wanita Tertinggi Di Dunia

Captain Marvel, filem superhero wanita pertama Marvel secara rasminya telah memecah rekod! Menurut media antarabangsa, filem ini mencatat rekod sebagai filem watak utama wanita yang mendapat kutipan tertinggi dalam sejarah.

Filem itu yang menampilkan Brie Larson sebagai watak utama nya telah mencatat kutipan $455 juta di seluruh dunia pada pembukaannya pada Hari Wanita Sedunia. Rekod sebelum ini telah dipegang oleh filem Beauty and The Beast pada tahun 2017 yang menampilkan Emma Watson sebagai pelakon utama nya dengan kutipan $357 juta.

Jika dibandingkan mengikut kategori superhero, saingan terdekat Captain Marvel semestinya Wonder Woman yang dilakonkan oleh Gal Gadot. Namun kutipan filem itu pada minggu pembukaan hanya mencatat $103 juta kutipan, jauh ketinggalan di belakang Captain Marvel.

Dalam rekod lain, Captain Marvel turut mencatat sebagai pembukaan kedua tertinggi untuk penjualan buku komik filem, selepas Avengers : Infinity War yang mengaut keuntungan keseluruhan $640.5 juta kutipan.

Selain itu, filem ini juga berada di kedudukan keenam sebagai ‘best worldwide premiere of all time; dan kelima terbaik dalam best international opening weekend’ di hadapan Star Wars: The Force Awakens, yang mendapat kutipan $281 juta pada tahun 2015.


‘Paskal The Movie’ Boleh Ditonton Di Netflix

Sekiranya anda telah terlepas peluang untuk menonton filem yang telah berjaya menduduki tempat pertama untuk kutipan box office untuk kategori filem aksi, “PASKAL THE MOVIE” bakal ditayangkan di Netflix pada 15 Mac ini!

“PASKAL THE MOVIE” mengisahkan tentang Leftenan Komander Arman Anwar, seorang anggota Pasukan Khas Laut (PASKAL) iaitu pasukan elit Tentera Laut Diraja Malaysia. Namun ibunya tidak merestui pekerjaannya kerana ayahnya juga seorang ahli PASKAL yang telah terkorban semasa menjalankan tugas.

A post shared by Netflix Malaysia (@netflixmy)

Apabila rakan sepasukannya terkorban dan seorang lagi diberhentikan, Arman membuat keputusan untuk berhenti. Namun, dia terhimpit dengan misi terakhir yang perlu diselesaikan. Ia dibintangi oleh Hairul Azreen, Ammar Alfian, Gambit Saifullah, Hafizul Kamal, Taufiq Hanafi, Namron dan Jasmine Suraya Chin.

Filem yang telah diinspirasikan daripada kisah benar Pasukan Khas Laut (PASKAL) ini telah berjaya mengutip lebih daripada RM30 juta dan telah menerima pujian di kalangan penonton dan pengkritik filem.

Sehubungan itu, pihak penerbit kini sedang mengusahakan sebuah lagi filem blockbuster penuh aksi bertajuk “WIRA” (tajuk sementara) yang diarahkan oleh pengarah yang sama Adrian Teh.

Filem ini mengisahkan tentang karakter utamanya seorang bekas tentera yang berani dan gagah.  Apabila keadaan telah memaksanya untuk mempertahankan keluarga dan orang tersayang beliau terpaksa menggunakan kemahirannya untuk menegakkan keadilan. Filem ini telah mendapatkan khidmat pakar lagak ngeri Indonesia, Yayan Ruhian yang telah menjayakan filem The Raid. Ia turut dibintangi oleh Hairul Azreen, Henley Hii, Ismi Melinda, Josiah Hogan dan Dain Said. Penggambaran bermula pada bulan hadapan dan ia bakal berada di pawagam pada penghujung tahun ini.


Awi Rafael & Atikah Suhaime Tidak Jadi Kahwin Ahad Ini?

Ahad ini, 17 Mac merupakan tarikh yang begitu bermakna buat kedua-dua selebriti ini, Awi Rafael dan Atikah Suhaime apabila mereka bakal diijabkabulkan sebagai pasangan suami isteri.

Malah terdahulu, Awi begitu teruja menantikan hari bahagia mereka apabila dia akan menggunakan detik indah pada hari perkahwinannya itu untuk dimuatkan dalam muzik video single terbarunya bertajuk Rahasiaku. Malah lagu itu juga dicipta khas untuk bakal isterinya.

Namun begitu, sesuatu yang mengejutkan telah dimuat naik Atikah menerusi laman Instagram nya. Menerusi perkongsian itu, kedua-dua mereka dikatakan terpaksa membatalkan hasrat mereka untuk berkahwin pada Ahad ini.

Meskipun sedih dengan keputusan itu, namun Atikah berterima kasih kepada penyanyi itu yang sering menjaga dan mengambil berat tentang dirinya selama menjadi tunangannya. Malah dia turut berharap hubungan mereka akan masih kekal baik pada masa akan datang.

Terbaru, posting tersebut telah pun dipadam Atikah sebelum memuat naik posting baharu yang mendakwa bahawa akaun Instagram nya telah digodam dan telah berjaya mendapatkannya semula. Bagaimanapun, ramai yang tertanya-tanya adakah benar akaunnya telah digodam dan menerusi komen di sebuah laman pojok pula mengandaikan bahawa kedua-dua mereka telah bergaduh sebelum Atikah memuat naik posting berkenaan.

Sehingga kini, Atikah mahupun Awi belum membuat kenyataan rasmi berkenaan dakwaan mereka tidak jadi berkahwin. Apa pun sama-sama kita doakan yang terbaik buat mereka dan semoga dipermudahkan segalanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sinopsis Terbaharu ‘Avengers: Endgame’ Didedahkan

Sinopsis baru “Avengers: Endgame“ akhirnya tular di media sosial. Dipetik dari Movieweb pada Selasa (12/3), sinopsis ini pada awalnya di kongsikan oleh Atom Tickets, dan kemudian disahkan oleh Disney. Tak seperti sebelumnya, nampaknya kali ini Marvel Studios bakal membuat akhir cerita yang amat berbeza di franchise MCU.

Dalam sinopsis yang dikongsikan, Captain Marvel (Brie Larson) dan Ant-Man (Paul Rudd) dikatakan bakal memegang peranan penting. Bahkan kedua-dua superhero ini diwar-warkan akan memainkan peranan vital dan menjadi kunci cerita siri lanjutan “Avengers: Infinity War” itu.

“Thanos menjentikkan jarinya di ‘Avengers: Infinity War’, dan separuh kehidupan di alam semesta langsung lenyap. Sekarang sekelompok prajurit yang masih hidup, termasuk Captain America, Black Widow, Iron Man, Thor, dan Hulk bekerja untuk menangkal aksi pemusnahan massal Mad Titan,” bunyi awal sinopsis tersebut.

” Oleh kerana superhero kita tidak mampu menghentikan Thanos di perang yang pertama, apakah yang membuat mereka berfikir mereka boleh menang dalam pertarungan selanjutnya? Jawapannya mungkin ada pada kekuatan luar biasa, terima kasih kepada Captain Marvel, atau di ruang terkecil antara atom yang dapat diakses oleh Ant-Man. Saat semuanya berakhir, tidak ada lagi yang sama,” tulis sinopsis itu.

Sinopsis ini tentunya menyiratkan fakta bahwa Captain Marvel berpotensi mengalahkan Thanos (Josh Brolin) dengan kekuatan luar biasa yang dimiliknya. Seperti yang disajikan dalam filem “Captain Marvel”, superhero wanita dengan nama asal Carol Danvers tersebut memang disebut-sebut sebagai pahlawan terkuat MCU dan diduga mampu menjadi lawan sepadan bagi Thanos.

Sedangkan Ant-Man sendiri diwar-war menjadi satu-satunya orang yang boleh membantu Captain America (Chris Evans) untuk menghidupkan kembali para korban Thanos di “Avengers: Infinity War”. Ant-Man kemungkinan besar akan mengajak para Avengers yang tertinggal untuk memasuki Quantum Realm.

Meskipun hingga kini belum diketahui bagaimana caranya keluar dari dimensi tersebut, mengingat bahawa sebelumnya ia terjebak di dalamnya lantaran keluarga Pym menjadi korban Thanos.

Di sisi lain “Avengers: Endgame” tentunya akan menjadi sajian yang paling dinantikan oleh peminat, mengingat bahawa projek ini merupakan puncak dari 22 filem MCU sebelumnya. Kembali diarahkan oleh Anthony dan Joe Russo, siri lanjutan “Avengers: Infinity War” ini akan dirilis pada 26 April mendatang.


Awi Rafael Sahkan Tidak Jadi Berkahwin Dengan Atikah Suhaime

Sebentar tadi, kami telah memuat naik satu artikel berkenaan perkahwinan selebriti Awi Rafael dan Atikah Suhaime yang dikatakan telah dibatalkan. Sebagai info, majlis mereka dijadualkan berlangsung pada Ahad ini namun menurut perkongsian Atikah di laman Instagram nya, majlis tersebut telah dibatalkan sebelum posting tersebut dipadam dan disusuli dengan satu posting yang memberitahu bahawa akaun Instagram nya telah digodam.

Terbaru, Awi menerusi sebuah rakaman video yang dimuat naik di laman Instagram nya mengesahkan bahawa perkahwinannya yang dijadualkan pada Ahad ini bersama Atikah telah dibatalkan. Enggan menyalahkan mahupun membuka aib mana-mana pihak, menurut Awi dia punyai alasan tersendiri untuk ‘menarik diri’ daripada meneruskan perkahwinan tersebut.

“Awi harap semua teman akan faham. Awi sudah cuba buat yang terbaik untuk dia & Awi sekeluarga sudah pun bersiap sedia untuk Ahad ini. Niat dihati adalah untuk membina masjid, menutup aib dia yang dulu & membawa dia ke jalan tuhan bersama ke arah hidup baru. Kerana itu Awi tawakkal & terus tunang sejak tahun lalu.

“Namun, Awi juga mempunyai Ibu dan maruah keluarga. Terlalu berat dugaan baru kali ini. Awi harap kawan-kawan semua akan faham. Dahlah, Awi pun tak ingin bukak aib sesiapa”

Dalam kenyataannya itu juga, Awi turut memohon maaf kepada semua kenalan dan pihak media yang banyak memberi sokongan kepada mereka berdua. Akur dengan ketentuan-Nya, Awi turut memberitahu akan menghubungi pihak penaja selain berhasrat untuk sumbangkan segala pesiapan yang dilakukan seperti kek dan makanan kepada anak – anak yatim.

“Jodoh di tangan Tuhan & mungkin solat istikarah Awi pun telah dijawab di saat-saat akhir ini. Thank You to all my friends tahat have been so supportive & loving, don’t worry I will repay those that have booked flights.

“Thank You for calling me. To co-sponsors for e wedding. Cake & food etc, don’t worry I will call you too. We can give it to the children’s orphanage.

“Kepada rakan-rakan media, thank you kerana selalu memberi support kepada Awi dan kesianlah dia. Tetap berikan sokongan kepada dia seperti yang kami semua dapat lihat sejak kami bertunang.

“Namun untuk Awi,Awi & keluarga tarik diri. Awi minta maaf, salam. Bismillah,”

Terdahulu, pasangan ini mengikat tali pertunangan pada 17 Mac tahun lalu malah Awi sebelum ini turut meluahkan hasrat untuk merakamkan detik perkahwinannya pada Ahad ini untuk dimuat naik dalam lagu terbaharunya yang juga buah tangan buat bakal isterinya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nick Jonas Hadiahkan Priyanka Chopra Kereta Mewah Berharga RM 1.5 Juta!

Merpati dua sejoli, Nick Jonas dan Priyanka Chopra mungkin dianggap sebagai antara pasangan yang romantis ketika ini. Malah bukti percintaan mereka telah membuktikan tiada apa yang mustahil sehingga bergelar suami isteri Disember lalu dalam majlis yang cukup meriah di kedua-dua belah pihak.

Terbaru, bagi membuktikan kasih sayangnya pada isteri tercinta, Nick telah membuat kejutan dengan menghadiahkan Priyanka sebuah kereta mewah berjenama Mercedes Maybach yang berwarna hitam. Berita gembira itu dikongsi pelakon wanita itu menerusi Instagram nya sambil berseloroh mengenai kehadiran ‘orang baru’.

A post shared by Priyanka Chopra Jonas (@priyankachopra)

Menerusi carian kami, kereta Mercedes edisi Maybach S650 keluaran tahun 2019 ini dianggarkan berharga hampir RM 1.5 juta dan merupakan model yang paling teratas dalam keluaran Mercedes.

Dalam perkembangan lain, Nick kini sedang giat mempromosikan single terbaharu bersama abang-abangnya menerusi kumpulan Jonas Brothers yang berjudul ‘Sucker’. Dalam video muzik itu, Priyanka, dan kekasih Joe Jonas, Sophie Turner turut terbabit sebagai penampilan khas.


Lepas Beyonce, ‘Crazy Rich Mumbai’ Ini Panggil Maroon 5 Nyanyi Di Majlis Pernikahan

Nama Mukesh Ambani menjadi sebutan selepas digelar sebagai Crazy Rich Mumbai sebelum ini. Terbaharu, orang kaya di India ini mengundang Maroon 5 di sebuah pesta sempena meraikan hari pernikahan anaknya.

Mukesh Ambani mengadakan pesta pernikahan anak lelaki pertamanya, Akash Ambani di Mumbai, India, (9/3/2019). Akash Ambani menikahi tunangannya Shloka Mehta penuh dengan upacara dan resepsi mewah layaknya seperti anak raja.

Seperti dilaporkan oleh Gulfnews.com, pasangan ini sebelumnya melangsungkan pesta pra-pernikahan di Swiss.

Maroon 5 bersama vokalisnya Adam Levine membuat persembahan di upacara dan pesta pernikahan Shloka dan Akash yang berlangsung di Jio World Centre, Bandra Kurla Complex, Mumbai, India.

A post shared by WeddingSutra.com (@weddingsutra)

Anak lelaki Mukesh Ambani ini masih berusia 27 tahun dan memegang jawatan yang tinggi dalam syarikat. Akash Ambani menduduki jawatan sebagai Pengarah Reliance Retail Limited dan Reliance Jio Infocomm Limited.

Manakala isteri dari Akash Ambani ini merupakan anak perempuan dari pasangan usahawan berlian ternama India, Russell Mehta.  Namanpun orang terkaya di Mumbai, Mukesh Ambani mempunyai ramai rakan baik dari kalangan selebriti mahupun para CEO perniagaan ternama nih. Bayangkan tetamu undangannya dari Shahrukh Kan, Abhishek Bachchan, Ranbir Kapoor, Aishwarya Rai hingga Priyanka Chopra, turut hadirdi pesta pernikahan Crazy Rich Mumbai ini.

Pada tahun lepas, Mukesh Ambani mengundang Beyonce buat pesta pernikahan anak perempuannya Isha. Maroon 5 menyanyikan lagu-lagu seperti “Sugar”, “Girls Like You”, dan “What Lovers Do” dihadapan tamu undangan dan kedua mempelai. Bayangkan, dengan mengundang Maroon 5 berapa agaknya kena bayar kan?


Bapa Atikah Suhaime Buka Mulut Dedah Punca Batal Perkahwinan

Semua sedia maklum tentang perkahwinan Awi Rafael bersama Atikah Suhaime yang dijadualkan bakal berlangsung pada 17 Mac 2019 (Ahad) ini telah dibatalkan di atas sebab-sebab yang tertentu.

Berbagai-bagai spekulasi dari netizen tentang punca pasangan ini membatalkan  perkahwinan, namun sehingg artikel ini ditulis, masih belum ada lagi kenyataan rasmi dari pihak mereka.

Walaubagaimanapun, di dalam ruangan komen di Instagram, terlihat bapa Atikah iaitu Suhaime Jamali memperbetulkan punca sebenar mengapa perkahwinan ini dibatalkan.

Kata Suhaime, tindakan yang diambil sebenarnya adalah dari keputusannya sendiri bukannya Awi yang membatalkan perkahwinan ini.

“Saya bapa Atikah Suhaime, nak perbetulkan, majlis (Pernikahan Awie dan Atikah) bukan Awi batalkan tapi saya yang batalkan” – katanya di ruangan komen

Dalam komen yang lain,  Suhaime memberitahu bahawa Awi dan sekeluarga tidak boleh menerima kemahuan yang diinginkan untuk masa depan anak perempuannya.

Terdahulu, pasangan ini mengikat tali pertunangan pada 17 Mac tahun lalu malah Awi sebelum ini turut meluahkan hasrat untuk merakamkan detik perkahwinannya pada Ahad ini untuk dimuat naik dalam lagu terbaharunya yang juga buah tangan buat bakal isterinya itu.

Sebagai peminat Awi Rafael dan Atikah, seharusnya kita memberi ruang dan masa kepada mereka sebelum beliau dapat menjawab apa-apa persoalan atau membuat kenyataan yang seterusnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ahmad Idham Jadi CEO Finas, Ini Respon Norman KRU

Persatuan Penerbit Filem Malaysia (PFM) mengucapkan penghargaan kepada YB Gobind Singh, Menteri Komunikasi & Multimedia Malaysia diatas pengumuman dan lantikan En Ahmad Idham Ahmad Nazri sebagai Ketua Pegawai Eksekutif Perbadanan Kemajuan Filem Nasional (FINAS) berkuat-kuasa hari ini.

A post shared by Norman Abdul Halim (@norman.abdulhalim)

“Sesungguhnya lantikan bagi jawatan peneraju utama FINAS ini telah lama dinantikan dan pemilihan Ahmad Idham adalah tepat berdasarkan pengalaman, pengetahuan serta kesungguhan beliau dalam membangunkan industri perfileman tanahair.” ujar Dato’ Norman Abdul Halim, Presiden PFM.

PFM akan memberi kerjasama dan sokongan penuh kepada Ahmad Idham dan tenaga pengurusan FINAS demi memacu era baru industri perfileman tempatan. Syabas dan tahniah kepada Ahmad Idham. Semoga lantikan ini akan membuka lembaran baru bagi warga industri.

Ahmad Idham yang memiliki Ijazah Sarjana Muda Perakaunan dari Universiti Teknologi Mara (UiTM) mempunyai kepakaran serta pengalaman dalam industri kreatif sebagai pelakon, pengarah dan penerbit selama lebih 25 tahun.

Beliau juga pernah mencatat rekod dan menerima pelbagai anugerah di dalam dan luar negara.


Ramai Yang Tidak Puas Hati Ahmad Idham Dilantik Sebagai CEO FINAS?

Semalam, pengarah tersohor negara Ahmad Idham Ahmad Nazri telah dilantik sebagai Ketua Pegawai Eksekutif Perbadanan Kemajuan Filem Nasional (FINAS) yang berkuat-kuasa serta merta.

A post shared by FINAS Malaysia (@finasmalaysia)

Berita tersebut turut disusuli dengan ucapan tahniah dari penggiat industri. Sebagai rekod, Ahmad Idham memiliki Ijazah Sarjana Muda Perakaunan dari Universiti Teknologi Mara (UiTM) dan mempunyai kepakaran serta pengalaman dalam industri kreatif sebagai pelakon, pengarah dan penerbit selama lebih dari 25 tahun. Namun begitu, di media sosial terdapat pula segelintir pihak yang seolah-olah tidak berpuas hati apabila Ahmad Idham dilantik sebagai CEO yang baru selama dua tahun.

Selain sindiran yang meragui akan lantikan yang diumum oleh Yang Berhormat, Menteri Komunikasi & Multimedia Malaysia Gobind Singh Deo sebahagian pengguna media sosial turut mempersoalkan kredibiliti pengarah filem itu.

Malah pelakon popular, Namron turut menyuarakan pandangannya mengenai lantikan tersebut. Baginya, dia merasakan lantikan tersebut merupakan satu jarak pengukur untuk lebih giat berusaha dalam menghasilkan sesebuah karya.

A post shared by TA Nam Ron (@_nam_ron_)

Dalam pada itu, menerusi laporan sebuah portal hiburan pula memberitahu Ahmad Idham enggan mengambil pandang akan kritikan netizen terhadapna. Menurutnya, keputusan terbabit tidak boleh dipertikaikan selagi dia belum menjalankan tugasnya.

“Siapa mereka untuk mempersoalkannya? Setakat ini, hampir semua orang di dalam industri telah memberi kata-kata yang menyokong saya.

“Saya lebih melihat ini sebagai agenda politik sahaja kerana saya tidak mengenali mereka dan tidak tahu bagaimana hendak respon terhadapnya.

“Bagaimana mereka boleh mempersoalkan kredibiliti saya sedangkan saya belum menjalankan tugas ini pun lagi.

“Pada saya mudah sahaja jika tak puas hati, datang jumpa saya. Kita boleh berbincang secara professional kerana konsep saya adalah mahu lebih telus dan lebih bersikap keterbukaan,”

Apa pun tahniah diucapkan buat Ahmad Idham! Semoga dengan lantikan ini dapat memberi nafas baru buat industri filem tanah air.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Giliran Jong Hyun CN Blue & Jong Hoon FT Island Pula Terbabit Isu Video Seks

Satu demi persatu kegiatan selebriti terkenal di Korea telah terbongkar. Bermula dengan ahli kumpulan Big Bang, Seungri dan Jung Joon Young turut yang dikaitkan dengan satu kes berkaitan dengan skandal rumah pelacuran dan video seks, kini giliran ahli dua kumpulan penyanyi terkenal di negara itu, Lee Jong Hyun dari CN Blue dan Choi Jong Hoon dari kumpulan FT Island.

Semalam, Jong Hoon telah mengumumkan pengunduran dirinya dari industri hiburan selepas dikatakan terbabit dengan beberapa kes jenayah termasuk isu video tersebut. Dalam satu pendedahan yang dibuat rancangan SBC, Jong Hyun dikatakan telah menerima video seks seorang perempuan menerusi perbualan mesej bersama Jung Jooon Young. Perbualan tersebut turut bercakap mengenai ‘perempuan’ sebagai subjek perbualan mereka.

Dalam laporan itu turut menyebut menyebut Jong Hoon turut berada dalam ‘group chat’ dimana video yang sengaja dirakam secara tersembunyi itu dikongsi bersama ahli kumpulan lain. Lebih mengejutkan, Jong Hoon bukan sahaja meminta ahli di dalam kumpulan perbualan itu untuk melindungi kes nya yang dikatakan memandu secara malah turut berkongsi gambar seorang wanita yang sedang tidur bersama mereka yang lain untuk tujuan aktiviti seks.


Tahniah! Mawar Rashid & Raf Yaakob Selamat Timang Cahaya Mata

Tahniah diucapkan buat pelakon Mawar Rashid dan suaminya, Raf Yaakob yang menerima kehadiran ‘orang baru’ dalam keluarga mereka.

Mawar atau nama sebenarnya Wan Mawar Shaputri Binti Wan Abdul Rashid selamat melahirkan melahirkan anak sulungnya secara normal pada pukul 11.33 malam Rabu. Berita gembira itu telah dikongsi Mawar dan Raf menerusi laman Instagram mereka.

A post shared by MAWAR RASHID (@mawarashid)

Menurut Raf yang juga adik kepada penyanyi dan chef selebriti, Datuk Fazley Yaakob isterinya itu telah meahirkan anak mereka secara normal dan kedua-dua ibu dan anak berada dalam keadaan sihat.

Kongsi Raf lagi, ketika ini dia mahu isteri dan anaknya itu berehat secukupnya sebelum berjanji akan berkongsi dengan lebih lagi mengenai kedua-duanya. Malah menurut Raf, dia juga akan berkongsi mengenai jantina anak mereka pada hari ini selain berterima kasih kepada semua yang mendoakan kesihatan isteri dan anaknya.

A post shared by Raden Ahmad Faizal Bin Yaakob (@rafyaakob)

Raf dan Mawar telah mendirikan rumah tangga pada 9 November 2017. Menerusi perkahwinannya terdahulu, Raf dan bekas isterinya dikurniakan dua orang cahaya mata.


Batal Kahwin, Awi Rafael Kena ‘Tarbiah’ Dengan Norish Karman!

Pelakon Norish Karman hari ini, meluahkan rasa kesal terhadap segelintir kaum lelaki yang sanggup membatalkan perkahwinan gara-gara kisah silam wanita yang mahu dinikahinya.

Luahan ini telah dikongsikan menerusi akaun instagram Norish di IG stories dan dilihat ada menyebut nama Awi Rafael yang sedang hangat dengan kontroversi membatalkan perkahwinan di saat-saat akhir.

Menurut Norish, sebagai seorang lelaki dan bakal bergelar suami, seharusnya lebih bersedia untuk memegang peranan penting membimbing keluarga ke jalan yang betul dan bertanggungjawab atas apa sahaja tingkah laku bakal isteri dan anak-anak.

“Lelaki adalah Khalifah membimbing wanita juga anak-anak. Hanya yang lemah dan dayus mengharap kesempurnaan dari wanita yang dicipta dari rusuk lelaki. When Allah swt sent a woman to a man, it is only for him to guide to build to love and care for her. Kesempurnaan tak akan dikecapi dalam manusia.” – tulisnya di Instagram

Tambahnya lagi, seharusnya bagi seorang lelaki yang mahu berkahwin, sepatutnya jangan biarkan hidup ini dihantui oleh kenangan silam bakal isteri. Jangan disebabkan peristiwa silam itu membuatkan seseorang lelaki itu sanggup membatalkan perkahwinan.

“Suatu hari nanti kita akan menyesal kerana menghukum manusia atas masa lampau manusia lain, janganlah kita manusia jadi Tuhan mahupun Malaikat”-katanya

Bersetuju dengan kenyataan Norish, bagi penulis, yang lepas, biarkan lepas kerana tidak akan dapat mengubah apa pun. Fokus apa yang ada di hadapan kita. Pastikan apa yang kita lakukan adalah yang terbaik buat diri kita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedih! Atikah Suhaime Kongsi Gambar Detik Hari Lahir & Persiapan Kahwin

Siapa sangka, minggu ini sepatutnya bakal menjadi minggu yang menggembirakan buat pelakon Atikah Suhaime apabila tarikh 17 Mac sepatutnya menjadi hari bahagia nya bersama penyanyi Awi Rafael untuk mendirikan rumah tangga. Namun impiannya tidak tercapai, kerana hasrat tersebut terpaksa dibatalkan di saat akhir kerana akur dengan keputusan keluarganya.

Lebih menyedihkan pada hari ini merupakan ulang tahun kelahirannya yang ke-28. Kongsi Atikah, ianya telah menjadi pengajaran dalam hidupnya untuk tidak lagi merancang untuk berkahwin pada tarikh yang hampir dengan sambutan hari lahirnya. Menurutnya, isu tersebut (perkahwinan yang dibatalkan) akan menjadi sesuatu yang akan diingati setiap tahun apabila tiba hari lahir nya.

Malah di Insta-story nya, pelakon ini turut berkongsi beberapa gambar persiapan perkahwinannya seperti gaun pengantin dan kek yang sudah siap ditempah.

Selepas memadam posting mengenai perkahwinannya sebelum ini, Atikah sekali lagi memuat naik kenyataan yang sama berkenaan isu tersebut.

Rata-rata peminat dan rakan-rakan artis berharap Atikah akan terus kuat dan tabah menghadapi dugaan ini. Be strong Atikah!


Trailer & Poster Terbaru Avengers: Endgame Terkandung Pelbagai Rahsia!

Selepas sinopsis terbaharu Avengers : EndGame diterbitkan, trailer dan poster terkini filem adiwira Marvel itu turut dipertontonkan secara rasminya semalam. Melihatkan pada terbitan terbaharu itu, rata-rata peminat begitu teruja untul menonton filem yang berbaki kurang dari sebulan tayangannya serentak pada 24 April kelak.

Meskipun begitu, netizen mula membuat spekulasi tersendiri apabila melihat tontotan trailer dan poster Avengers ini. Manakan tidak, pada poster itu terlihat tiga watak adiwira Marvel sebelum ini termasuk yang terbaharu, Captain Marvel di sisi Okoye dan Nebula sekali gus melengkapkan sebagai pasukan baharu ‘Avengers’.

A post shared by Marvel Entertainment (@marvel)

Ramai yang tertanya dan mungkin ada yang sudah mengetahui mengapakah Black Panther, Spiderman, Dr Strange, Scarlett Witch, Winter Soldier, Vision, Loki, Gamora, Groot, Nick Fury dan Star Lord tiada di dalam poster tersebut. Ini kerana pada siri Avengers terdahulu ada diantara mereka yang mati dibunuh oleh Thanos dan kebanyakkannya juga dikatakan ‘mati’ selepas penjahat itu memetik jari yang menghilangkan mereka serta mereka.

Pada trailer terbaharu pula, peminat seakan kecewa kerana ianya banyak menunjukkan imbas kembali perjuangan watak-watak Avengers dalam siri terdahulu, barangkali ianya sengaja dibuat oleh Marvel untuk membuatkan peminat ternanti-nanti akan tayangan sebenar yang dijangka berdurasi selama tiga jam.

Namun begitu, ada satu petunjuk besar yang ditunjukkan dalam trailer ini dimana pejuang Avengers yang masih hidup telah memakai satu pakaian seragam khas yang sama dan kemunculan Ant-Man yang dahulunya terperangkap dalam Quantum-Realm. Dengan petunjuk ini, peminat membuat spekulasi bahawa mereka akan masuk ke dalam Quantum-Realm ini dan ke masa dahulu untuk bertarung dengan Thanos. Adakah benar spekulasi ini? Nantikan April hadapan!


Instafamous Felicite Tomlinson, Adik Louis Tomlinson One Direction Mati Mengejut

Khabar mengejutkan datang dari keluarga Louis Tomlinson. Seperti yang dilaporkan dari E!Online pada Khamis (14/3), adik kepada ahli kumpulan One Direction tersebut, Felicite Tomlinson, meninggal dunia dalam usia 18 tahun akibat serangan jantung.

Felicite meninggal dunia pada Rabu (13/3) lalu di pangsapurinya yang terletak di London, England. Pihak polis mengatakan bahawa sebuah ambulans dipanggil ke  pangsapuri Felicite di Earls Court selepas dia pengsan. Pihak paramedik mengatakan bahawa gadis jelita tersebut mati di tempat kejadian selepas mereka melakukan bantuan pertolongan kecemasan pertama.

A post shared by Félicité Tomlinson (@felicitegrace)

Pihak keluarga Tomlinson mengatakan bahawa Felicite tidak memiliki sejarah penyakit jantung sebelum ini. Malah gadis muda tersebut telahpun menjalani gaya hidup sihat setelah berhenti minum alkohol dan rokok sejak awal tahun ini. Felicite malah ada merancang untuk menerbitkan buku puisinya dalam waktu terdekat ini.

Pihak polis juga sedang berusaha untuk menyiasat kematian Felicite yang belum boleh dijelaskan secara terperinci. Hasil pemeriksaan post-mortem sendiri akan dikeluarkan dalam beberapa hari mendatang.

Selama ini, Felicite sendiri dikenali sebagai pereka fesyen dan social media influencer yang memiliki jumlah pengikut hingga 1.3 juta di akaun Instagram miliknya. Hingga saat ini, muat naik terakhir gadis cantik itu pun dipenuhi dengan komen belasungkawa dari para peminatnya.

Di sisi lain, insiden ini tentunya menjadi pukulan besar bagi Louis, yang sebelumnya kehilangan ibunya, Johannah, pada Disember 2016 lalu. Bahkan pelantun “Back to You” itu belum lama ini merilis lagu “Two of Us” yang dia persembahkan untuk mengenang mendiang ibunya. Atas khabar duka ini, Louis yang seharusnya tampil di acara BBC Red Nose Day Comic Relief pada Jumaat (15/3) malam langsung membatalkan jadualnya.

A post shared by Louis Tomlinson (@louist91)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebelum Johnny Depp, 6 Selebriti Lelaki Ini Pernah Dipukul Oleh Wanita

Kes kekerasan dalam rumah tangga yang dialami Johnny Depp mendapat perhatian dari masyarakat secara luas. Aktor berusia 55 tahun ini mendapat diperlakukan secara kasar dari Amber Heard saat membina rumah tangga bersama.

Setelah bercerai, Johnny Depp telah membuat pendakwaan terhadap bekas isterinya. Johnny Deep pun menunjukkan bukti-bukti bahawa Amber Heard telah melakukan kekerasan dalam rumah tangga pada dirinya.

Namun malangnya, ketika Johnny Depp menunjukkan bukti-bukti tersebut ke media The Blast pada tahun 2018, tak begitu ramai yang mempercayainya.

Kes yang dialami seumpama yang dialami oleh Johnny Depp sudah pun terjadi pada tahun 2015 silam. Kejadian berlaku ketika mereka masih menjadi suami isteri. Hal yang dialami oleh Johnny Depp sangat mengerikan. Kejadian tersebut bermula dari perselisihan antara Johnny Depp dengan Amber Heard.

Tak disangka, Amber Heard malah memotong jarinya. Setelah perlakukan sebegitu,  Johhny pun menuntut rugi sebesar USD 50 juta atau senilai RM 200 Juta.

Kejadian menimpa dirinya itu mendapat sokongan dari peminat dan pengguna media sosial lainnya. Ini kerana foto-foto bukti kekerasan yang dialami oleh Johnny Depp telah menjadi tular di media sosial, dalam foto tersebut terlihat wajahnya mengalami luka lebam dan juga hujung jarinya terpotong.

Kes kekerasan dalam rumah tangga tak hanya dialami oleh Johnny Depp saja, namun beberapa artis lelaki yang lain juga pernah mengalami hal tersebut. Siapa saja mereka? Berikut dantara selebriti lelaki yang pernah menjadi mangsa kekerasan.

Lionel Richie  penyanyi disegani ini pernah mengalami kekerasan dalam rumah tangga. Perlakuan buruk tersebut dialaminya pada tahun 1988 ketika dia ditangkap curang bersama seorag wanita di sebuah bilik hotel. Diptetik dari Throwback.com, berita tersebar di mana isterinya, Brenda Harvey menyamar menjadi pekerja room service. Dia pun masuk ke bilik tersebut dan menyerang Lionel Richie dan wanita itu.

Kes tersebut membuatkan Brenda di penjara kerana tuduhan melakukan kekerasan terhadap pasangan, serta melanggar privasi iaitu masuk tanpa izin, serta melakukan penyerangan.

Siapa yang tak kenal Tiger Woods, boleh dikatakan dia adalah legenda dalam sukan golf. Atlet golf profesional berasal dari Amerika Syarikat ini merupakan salah satu pemain golf paling berjaya sepanjang masa. Namun siapa sangka dia pernah mengalami diperlakukan kasar dari isterinya. Seperti yang ditulis dalam NYpost, kala itu, Elin Nordegren yang merupakan isteri dari Tiger Woods mengetahui bahawa dirinya dicurangi. Mereka pun bergaduh dan Elin didakwa mencakar-cakar wajahnya saat Tiger pergi meninggalkannya.

Namun saat itu Tiger Woods berusaha mengelak dari persengketaan ini sehinggakan isterinya mengikut sampai ke padang golf. Selain itu, Elin Nordegren juga sengaja melanggar kereta ke kereta milik Tiger.

Pada beberapa tahun yang lalu, ramai yang menganggap bahawa Bobby Brown telah melakukan kekerasan rumah tangga terhadap isterinya, Whitney Houston. Namun fakta akhirnya terungkap. Si isterinya yang kerap melakukan tindakan kekerasan pada suaminya. Hal ini diketahui dalam sebuah wawancara Dailymail beberapa tahun lalu.

Dennis Rodman dikenali sebagai pemain bola keranjang yang terkenal. Namanya melambung tinggi kerana bakat dan kemahirannya di gelanggang. Selain itu, penampilannya juga tak lepas dari perhatian, baik di arena mahupun di luar arena. Dia sangat suka mewarnakan rambutnya dengan berbagai warna hingga koleksi puluhan tatu di tubuhnya, serta tindik bersepah di badannya.

Meskipun terlihat garang, dia pernah mengalami kekerasan dalam rumah tangga pada 1999. Dennis terlibat pergaduhan hebat dengan Carmen Electra yang saat itu masih menjadi isterinya. Pergaduhan tersebut membuat beberapa luka di badan Dennis, yakni berupa cakaran. Dipetik dari Independent.uk, kedua-duanya pun ditahan oleh polis kerana telah terlibat pergaduhan hebat dan saling menghina. Namun akhirnya, tuduhan tersebut dibatalkan.

Bekas Presiden Amerika Syarikat Bill Clinton juga pernah mengalami kekerasan dalam rumah tangga. Dalam sebuah buku biografi berjudul Hillary’s Choice dituliskan bahawa wanita berusia 67 tahun, Hillary memukul Bill Clinton terus menerus.

Sebelumnya pada tahun 1993 silam, Hillary sempat mencakar wajah Bill dengan kukunya hingga meninggalkan bekas pada dagunya. Hal ini tercetus kerana wanita tersebut sangat kecewa pada suaminya yang saat itu tengah menjawat sebagai Presiden Amerika Syarikat mendapat kunjungan dari penyanyi Barbra Streisand di White House.

Aktor tampan Evan Peters pernah mengalami kekerasan dari kekasihnya Emma Roberts. Kejadian ini terjadi pada tahun 2013 lalu, dia mengalami kekerasan hingga berdarah dan ada bekas gigitan pada wajahnya. Meski demikian, Evan enggan menuntut atau melaporkan kepada polis mengenai kelakuan kekasihnya itu, dia justru ingin berdamai dan tetap menjalin hubungan. Namun Emma tetap ditahan oleh pihak polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rozita Che Wan Tuntut Permohonan Maaf Sehingga Jam 6

Pelakon Rozita Che Wan hari ini telah mengadakan sebuah sidang media khas berkenaan isu melibatkan bekas pemandu peribadi nya, Muhammad Riduan bin Mohamad Mizul yang mengeluarkan beberapa kenyataan berunsur fitnah kepadanya.

Menurut Rozita atau lebih dikenali sebagai Che Ta, antara tujuan dia mengadakan sidang media ini pada mulanya kerana ingin memberi Riduan peluang untuk memohon maaf secara terbuka. Namun pihak disana dikatakan gagal dihubungi dan sidang media hari ini diadakan lebih kepada menjelaskan mengenai tindakan yang akan diambil selepas ini.

“Bagi membersihkan nama saya dari tuduhan tersebut, saya ingin memaklumkan bahawa saya, melalui peguam saya telah menghantar notis tuntutan kepada Muhammad Riduan pada 11 Mac 2019.

” Walaubagaimanapun, sehingga kini, saya dan peguam saya tidak ada menerima sebarang maklum balas, jawapan, atau dihubungi oleh beliau atau wakil beliau.

Saya amat kesal dengan keengganan beliau tampil hari ini untuk memohon maaf secara terbuka walaupun secara terang kenyataan tersebut berunsur fitnah dan memalukan saya”

Jelas Che Ta ketika ditemui murai.my dalam sidang media yang diadakan Hotel Royale Chulan Damansara, dia sebenarnya enggan memanjangkan kisah tersebut dan turut memberi kesempatan kepada Riduan untuk hadir pada hari ini untuk memohon maaf.

Meskipun begitu, pelakon ini tetap memberi peluang kepadanya sehingga jam 6 petang ini untuk tampil membuat permohonan maaf secara terbuka menerusi mana-mana plaftorm.

Sekiranya gagal berbuat demikian, Che Ta yang turut diwakili peguamnya Wan Sarimah, CS Law Advocates and Solicitors tidak akan teragak-agak untuk meneruskan tindakan undang-undang.

Dalam perkembangan lain, Che Ta turut berhadapan dengan masalah perniagaannya yang turut terjejas kerana isu yang tular ini.

‘Oleh kerana isu yang tular ini, perniagaan saya terjejas dan nama baik saya turut tercemar sehingga melibatkan pekerja-pekerja saya yang turut tertekan. Bagi saya ini adalah kontroversi paling besar pernah saya alami sepanjang bergelar anak seni`- katanya di sidang media.

Ketika ditanya adakah dia serik untuk mengambil pemandu peribadi, ujar Che Ta dia sememangnya tiada masalah berkenaan hal itu malah sudah mempunyai pemandu yang lain.


Awi Rafael Cipta Lagu Khas Untuk Atikah Suhaime Sempena Batal Perkahwinan?

Peminat hiburan tanah air dikejutkan dengan berita pembatalan perkahwinan pasangan selebriti Awi Rafael dan Atikah Suhaime yang sepatutnya berkahwin pada hari esok iaitu 17 Mac.

Lagu ini dilancarkan pada hari ulangtahun kelahiran Atikah ke-28 iaitu pada hari Jumaat yang lepas, 15 Mac 2019. Bagaikan menceritakan kesedihan di dalam hati, lirik yang ditulis seolah menterjemahkan isi hati lelaki itu dalam mengharungi saat sukar ini.

Sebagaimana yang dinyatakan dalam lirik lagu ‘Rahasiaku’ ini ‘kerna Tuhan pasti lebih tahu, apa yg lebih baik untuk diriku, dan dirimu’, Awi menyandarkan seluruh kepercayaannya bahawa ajal maut jodoh pertemuan itu itu di tangan Allah SWT dan turut mengharapkan Allah SWT akan memberikannya jalan yang terbaik untuk keluar dari kemelut yang dihadapinya ini.

Lagu hasil ciptaan Awi dan Edi Hamid ini turut mendapatkan khidmat penerbit terkenal Indonesia, Posan Tobing ini bakal dimuatkan di dalam album terbaharu Awi berjudul ‘Euphoria’.

‘Rahasiaku’ merupakan single terbitan dan edaran Warner Music Malaysia, ia boleh distrim menerusi saluran Youtube Warner Music Malaysia bermula 15 Mac 2019 dan lagu ini boleh didapati di kesemua pelantar digital seperti Spotify, iTunes, KKBox, Deezer, Joox dan juga Apple Music.

murai.my berharap agar Awi tabah dengan dugaan yang menimpa. Setiap apa yang terjadi ada hikmah dan semoga Awi terus berkarya dalam industri muzik .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kontroversi Video Seks, Anggota CN Blue & FT Island Terlibat?

Selepas J dikenal pasti sebagai dalang disebalik skandal rumah pelacuran dan video seks, kini dua lagi idol kpop iaitu Lee Jong Hyun (CN Blue), dan Choi Jong Hoon (FT Island) turut terlibat dalam kontroversi ini.

Justeru itu, Jong Hoon mengumumkan pengunduran dirinya dari industri hiburan akibat dikaitkan dengan penularan video lucah tersebut. Malah, pendedahan yang dibuat dalam salah satu rancangan terbitan SBC, Jong Hoon dikatakan menerima video seks dari seorang perempuan.

A post shared by HONGKILAND💎 (@hongkiland)

Menurut laporan tersebut juga, Jong Hoon turut berada dalam group chat dimana semua video dan gambar yang dirakam secara tersembunyi itu turut dikongsi bersama rakan-rakan lain.

murai.my terkejut apabila mendengar cerita tentang kontroversi. Tapi kalau tak salah, buat apa nak takut kan??? BERTABAHLAH!


Al-Fatihah, Wafa Abdul Kadir Meninggal Dunia Akibat Kanser

Pelakon Wafa Abdul Kadir meninggal dunia di kediamannya di Petaling Jaya, Selangor pada jam 1 pagi tadi. Allahyarhamah berusia 52 tahun ini menghembuskan nafas tearkhir selepas hampir lima tahun bertarung dengan kanser peritoneal.

Pelakon filem Azizah The Legend ini meninggalkan suami, Tajul Faizal Tamimuddin dan beberapa orang anak. Jenazah arwah akan dibawa ke Masjid At-Taqwa, Taman Tun Dr Ismail, di sini, untuk disembahyangkan seterusnya akan dikebumikan di Tanah Perkuburan Islam Bukit Kiara sebelum solat zohor.

Pada tahun 2013, beliau terpaksa menjalani pembedahan bagi membetulkan tulang lehernya setelah terlibat dalam satu kemalangan jalan raya. Selepas itu, beliau disahkan pula menghidap barah ovari dan kini, disahkan menghidap barah peritoneal, sejenis barah yang jarang berlaku.


Tunku Hanis Dituduh Senang Dapat Tawaran Lakonan Kerana Guna ‘Kabel’

Pelakon Tunku Hanis menegaskan kemunculannya di dalam industri lakonan bukan disebabkan menggunakan bantuan orang sekelilingnya. Katanya yang memegang watak Leftenan Raz dalam drama Leftenan Zana, dia membina nama sebagai pelakon atas usaha sendiri tanpa bantuan kabel.

“Saya gerak sendiri, saya tak guna kabel wayar ke apa, saya tak tumpang siapa-siapa, saya tak sembah kaki siapa-siapa dan saya tak mengendeng siapa-siapa.

“Lakonan minat saya, lihatlah saya dari bakat saya kalaulah ada kalau tak ada abaikan aja,” tegas Tunku Hanis.

Tunku Hanis juga memberitahu sejak dari bangku sekolah lagi dia gigih menyertai segala bentuk pertandingan berkaitan lakonan.

“Bekas rakan sekolah semua tahulah macam mana saya gigih masuk pertandingan lakonan di sekolah dulu dari sekolah rendah sampailah menengah dan ada bidang lain menjadi cita-cita/wawasan saya,” tambah Tunku Hanis.

Tunku Hanis atau nama sebenarnya Tunku Norhanis Tunku Salma antara pelakon senior kerana sudah menceburi bidang lakonan hampir 12 tahun. murai.my berharap Tunku Hanis tidak akan berhenti dalam bidang seni dan terus mengambangkan bakat dalam dunia senia.


Ras Adiba Radzi Tamatkan Zaman Solo Bersama Duda Anak Enam

Syukur, alhamdulillah tahniah murai.my ucapkan kepada bekas personaliti TV3, Ras Adiba Radzi yang telah sah bergelar isteri kepada ahli perniagaan, Mohamed Azam Ali jam 2.38 petang semalam dengan dua kali lafaz. Perkahwinan ini adalah perkahwinan ketiga buat Ras dan kedua buat Azam.

Majlis akad nikah yang berlangsung di Masjid Jamek Al Khadijah, Pantai Dalam, disempurnakan bapa Ras, Mohd Radzi Wahab, dengan disaksikan Imam Masjid.

Pada majlis itu, pengantin lelaki menyerahkan mas kahwin RM300 bersama empat dulang hantaran berbalas lima. Bagaimanapun, wang hantaran dirahsiakan atas permintaan keluarga.

“Sebenarnya, kami sudah lama saling mengenali, iaitu sejak masing-masing bertugas di TV3 yang ketika itu beroperasi di Jalan Liku, Bangsar.

“Bagaimanapun, ketika itu hubungan kami adalah atas paksi profesional. Malah, masing-masing tidak pernah terfikir akan bertemu jodoh, hari ini.

“Disember lalu, kami berjumpa kembali pada majlis pertemuan semula (reunion) bekas kakitangan stesen televisyen berkenaan. Ketika itu, kami lebih banyak berkongsi cerita sesama sendiri,” kata Ras Adiba.

Menerusi perkahwinan terdahulu, Ras dikurniakan dua cahaya mata, manakala suaminya pula mempunyai enam anak. murai.my mendoakan agar Ras dan Azam bahagia serta berkekalan hingga ke Jannah, aamiin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ucapan Terakhir Awi Rafael Buat Atikah Suhaime Yang Menyentuh Perasaan

Awi Rafael yang sudah rasmi memutuskan hubungan dengan Atikah Suhaime mendoakan bekas tunangnya agar meneruskan kehidupan dengan lebih baik. Menerusi laman Instagramnya, Awi menitipkan pesanan ringkas namun mendalam kepada Atikah.

“Buat yang terbaik ok Atikah. Kita telah mencuba yang terbaik sebelum ini. Allah SWT lebih mengetahui…Amin,” tegas Awi Rafael.

Dalam masa sama, penyanyi kelahiran Singapura ini mengucapkan terima kasih kepada pada pengikutnya yang tidak henti memberikan kata semangat.

“Kami akan tetap positif dan cuba teruskan kehidupan dengan pengajaran yang kami berdua miliki sepanjang tahun lalu.

“Tanggungjawab sekarang harus ke keluarga masing-masing. Insha Allah semua akan faham,” akhiri Awi dengan redha.

Beberapa hari yang lepas, Awi membuat kejutan di Instagram apabila mengumumkan pembatalan perkahwinannya dengan Atikah yang sepatutnya diadakan pada hari ini. murai.my mendoakan agar kedua mereka redha dengan ketentuan takdir dan terus tabah mengharungi ujian yang mendatang. Kalau ada jodoh, tak kemana kan?


Peminat Mohon Maaf Baling Telur Pada Kumpulan Newboyz

Suatu ketika dahulu, kumpulan Newboyz antara kumpulan penyanyi lelaki yang begitu popular. Malah lagu-lagu hits mereka seperti Sejarah Mungkin Berulang, Meraung, Kejora masih lagi menjadi siulan anak muda terutama buat mereka yang lahir sekitar 90-an.

Terbaru, penyanyi Tomok yang juga vokalis utama Newboyz suatu ketika dahulu telah mendedahkan sesuatu mengenai peminatnya.Menurut Tomok menerusi media sosialnya memberitau terdapat seorang peminat yang akui pernah membaling telur kepada kumpulan mereka ketika sedang mengadakan persembahan di Plaza Kota Tinggi, Johor sekitar tahun 1999.

Akuinya lagi, tujuan dia dan rakan-rakan membaling telur adalah kerana ingin sabotaj persembahan Tomok dan rakan-rakan ketika itu.

Bagaimanapun, menurut peminatnya itu yang dikenali sebagai Kamarul Ariffin memberitahu selepas daripada perbuatannya itu, dia secara tiba-tiba mula meminati kumpulan Newboyz.

Dikesempatan itu juga, meskipun sudah hampir 20 tahun peristiwa itu berlalu, dia ingin memohon maaf kepada Tomok dan Kumpulan Newboyz diatas perbuatannya bersama-sama rakan suatu masa dahulu.

Malah jelas Tomok, dia sudah pun memaafkan peminatnya itu dan menganggap setiap manusia biasa pasti tidak akan lari daripada kesilapan.


Tembakan Rambang: Finalis Ratu Cantik New Zealand Kongsi Detik Cemas

Insiden tembakan rambang di Christchurch, New Zealand baru-baru ini ternyata mengejutkan dunia. Bukan sahaja kerana berlaku di negara Kiwi yang sememangnya terkenal dengan keamanannya, malah peristiwa hitam itu turut mengorbankan seramai 50 orang yang berada di dalam Masjid Al Noor dan Masjid Linwood selain mencederakan puluhan yang lain.

A post shared by Nurul Zuriantie Shamsul 🌺 (@nurulzbshamsul)

Peristiwa itu turut memberi kesan pada salah seorang finalis Ratu Cantik, Miss Universe New Zealand yang juga anak kelahiran Malaysia iaitu Nurul Shamsul yang berada di Hamilton North Island (kira-kira 677 km dari Christchurch). Menurul Nurul atau nama sebenarnya Nurul Zuriantie Shamsul, secara peribadi dia berasa begitu terkesan dengan insiden menyayatkan hati itu apatah lagi ketika kejadian tersebut sedang berlaku, dia sedang menunaikan solat Zuhur di sebuah masjid berhampiran dengan rumahnya.

”Pada waktu kejadian, saya sedang berkeseorangan menunaikan solat Zuhur di sebuah masjid berdekatan dengan rumah. Hanya selepas 10 minit ia berlaku, saya mendapat tahu mengenai berita itu.

”Terus tegak bulu roma kerana tak menyangka ia akan berlaku di dalam kawasan masjid. Bimbang juga jika mereka boleh berada di masjid di sini (North Island).

Kongsi nya lagi di laman Instagram, kejadian tersebut juga tidak mencerminkan New Zealand sebagai sebuah negara yang selamat dan tenang sama seperti yang dia kenali 16 tahun lalu. Ini kerana dia percaya, insiden tersebut merupakan satu tindakan kejam yang dikutuk seluruh dunia dan ianya sama sekali tidak akan meruntuhkan moral masyarakat New Zealand yang cintakan keharmonian budaya dan agama.

Dalam kenyataaanya itu juga, dia mengajak peminatnya untuk mendoakan mereka yang terkorban ditempatkan di ‘syurga tertinggi’ selain mengharapkan umat islam di sana menjaga diri masing-masing dan dikuatkan iman. Al-Fatihah buat kesemua 50 mangsa yang terkorban.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bukan Sekuel! Filem Suicide Squad Seterusnya Adalah Versi ‘Reboot’

Suicide Squad merupakan watak-watak penjahat yang telah menjadi adiwira buat seketika demi menjayakan satu misi keamanan yang membolehkan hukuman mereka dikurangkan. Menerusi filem nya sebelum ini Suicide Squad dibarisi oleh Deadshot, Harley Quinn, El Diablo dan beberapa penjahat yang lain.

Terbaru, sesuatu yang menggembirakan buat peminat DC, ini kerana Suicide Squad dikatakan bakal kembali dan akan memulakan penggambarannya pada hujung tahun ini. Ramai yang teruja dan ingin mengetahui apakah lanjutan kisah Joker yang terselamat dalam misi tersebut. Akan tetapi niat tersebut barangkali terpaksa dilupakan.

Ini kerana menurut sumber Suicide Squad yang akan datang merupakan sebuah filem ‘reboot’ dan bukalah sekual untuk filem terdahulu. Malah James Gunn, pengarah Guardians Of The Galaxy telah dilantik menjadi penulis filem Suicide Squad terbaharu itu.

Berdasarkan info, Margot Robbie akan dikekalkan sebagai Harley Quinn namun watak Deadshot yang dimainkan oleh Will Smith akan digantikan oleh Idris Elba.


Kenali Maria Olympia, Puteri Raja Yunani Paling Seksi Di Dunia

Sering menjadi pilihan sebagai penghias kulit majalah tersohor mahupun diundang barisan terdepan pertunjukan fesyen ternama. Tatkala melihat feed Instagram model satu ini, ternyata tidak jauh beza dengan penampilan Gigi Hadid atau pun Kendal Jenner. Tak ada yang terlihat istimewa, Maria Olympia terlihat seperti model muda lain-lain yang suka mempamerkan cara hidup yang penuh glamour!

Namun ternyata ada satu hal yang lebih istimewa dari fashionista satu ini. Maria Olympia bukannya orang biasa-biasa, beliau merupakan dari kerabat diraja Yunani.

Seperti yang dilaporkan oleh Pop Sugar, Olympia dikatakan antara Puteri Raja dengan penampilan paling seksi di dunia. Gadis 21 tahun ini merupakan anak pertama dari Putera Mahkota Yunani, Pavlos dan Puteri Yunani Marie-Chantal. Olympia pernah mendapat gelaran Princess of Greece and Denmark .

Datuknya dan nenek kepada Olympia adalah Raja Constantine II dan Ratu Anna-Marie of Denmark. Nak tahu lebih tentang model cantik ini? Lihat beberapa foto puteri raja Yunani ini seperti yang di rangkum dari akaun Instagramnya.

Penampilan Olympia saat menjadi model untuk majalan fesyen.


Peminat Terpegun Dengan ‘Jawline’ Aryan Khan, Anak Bujang Shah Rukh Khan

Bagi anda pencinta Bollywood, sudah tentu akan menjadikan Shah Rukh Khan sebagai hero pilihan. Nah, bagi anda peminat tegar raja Bollywood satu ini, pasti anda mengenali anak sulungnya Aryan Khan.

Aryan Khan merupakan anak pertama Shah Rukh Khan dan Gauri. Sememangnya tidak terlalu ekpos dalam dunia glamour, apatah lagi  muncul di media.

A post shared by Aryan Khan (@___aryan___)

Jejaka yang dilahirkan pada tahun 1997 ini rupanya memiliki sifat pemalu. Dia sangat jarang menunjukkan dirinya di hadapan umum meskipun kerap sekali menjadi sorotan.

Bahkan, di akun Instagram peribadinya pun dia sangat jarang memuatnaik foto. Namun pada hari ini, Isnin (18/3)  Aryan kembali memuatnaik foto di akaun Instagram miliknya. Berikut foto terbarunya yang membuatkan ramai gadis tergoda dengan ketampanan Aryan.

Aryan menulis kapsyen dengan ringkas, ‘Narcos’ dan menandakan lokasi di Courchevel, Rhone-Alpes, Perancis. Yang pertama dari tiga gambar yang dimuatnaik menunjukkan dia duduk di atas tanah, memegang salji di tangannya, yang kedua menunjukkan dia menatap telefonnya, dengan berlatar belakang pergunungan gaji, manakala yang ketiga menunjukkan dia dalam pandangan ke sisi.

Kapsyen dan foto Aryan ini tentu saja menarik perhatian netizen selain terpegun dengan ‘Jawline’ pada wajah yang dimilikinya. Aryan Khan yang semakin mirip dengan ayahnya membuat netizen membanjiri ruangan komen di Instagramnya.

Tidak hanya mewarisi ketampanan ayahnya, Aryan juga meminati bidang lakonan dan pernah muncul dalam beberapa filem seperti Kabhie Kushi Kabhi Gham dan The Incredibles. Aryan dilaporkan sedang mengikuti kuliah di sebuah universiti di California, Amerika Syarikat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Syukri Minta RM1 Untuk Bergambar! Ini Sebabnya

Beberapa hari yang lalu, usahawan selebriti Datuk Seri Aliff Syukri mencetuskan kontroversi nya tersendiri dengan mengenakan bayaran RM1 untuk mana-mana individu yang ingin bergambar bersama nya.

Disebabkan itu, dia teruk dikecam di media sosial sehingga terdapat segelintir pihak yang menganggap nilai dirinya terlalu murah hanya kerana mengenakan caj bayaran buat mereka yang ingin bergambar. Tidak cukup dengan itu, terdapat juga tuduhan yang mendakwa usahawan ini benar-benar ingin mengaut keuntungan di atas kesempatan itu.

Namun begitu, menerusi posting terbaharunya Aliff telah mendedahkan segala-galanya sekaligus membuatkan mereka yang menuduhnya terdahulu berasa bersalah. Ini kerana, menurut Aliff niatnya itu hanyalah sebagai satu inisiatif untuk membantu kanak-kanak yang memerlukannya.

A post shared by Aliff syukri bin kamarzaman (@aliffsyukriterlajaklaris)

Malah jelas Aliff lagi, hasil daripada inisiatif itu dia berjaya mengumpul dana lebih dari RM1,000. Disebalik kecaman terdahulu, rata-rata netizen memuji niat baik usahawan itu selain mendoakan yang terbaik buatnya. Terharu bukan?


Krisdayanti Kini Bergelar Ahli Politik! Bakal ‘Rebut Kerusi’ Parlimen Malang Raya

Buat yang tidak tahu ‘kehilangan’ sebentar penyanyi terkenal Indonesia, Krisdayanti dalam industri hiburan bukanlah kerana mengundurkan diri secara keseluruhannya. Sebaliknya penyanyi ini kini sudah menceburkan diri dalam dunia politik.

Nekad untuk bergiat secara aktif dalam politik, pelantun Menghitung Hari yang juga rakan baik kepada Datuk Seri Siti Nurhaliza itu kini sedang giat berkempen untuk sesi pilihanraya akan datang. Dikatakan Kris akan ‘merebut kerusi’ parlimen Malang Raya, Jawa Timur yang juga merupakan tempat kelahirannya.

Menurut sumber, sejak September 2018 sehingga ke hari ini, penyanyi itu sudah berkunjung ke 300 buah kampung bagi bertemu bakal pengundinya. Malah dia masih mempunyai 170 buah kampung yang bakal dilawatinya tidak lama lagi.

A post shared by 𝘬𝘳𝓲𝘴ᦔꪖꪗꪖꪀ𝓽𝓲 (@krisdayantilemos)

Bagi Kris,tugas menyantuni rakyat adalah satu usaha yang difikirkannya boleh memberi manfaat kepada orang ramai. Berbekalkan pengalamannya selama 25 tahun dalam industri hiburan, Kris percaya khidmatnya sebagai wakil rakyat pasti akan memberi manfaat kepada pengundi-pengundinya kelak.


[GIVEAWAY] Jadi Yang Terawal Tonton Filem Seram Thai ‘Viral’

Pernahkan anda membayangkan gambar yang tular dan dikirim pada anda sebenarnya terkandung sumpahan yang membawa maut buat sesiapa sahaja yang melihatnya?

Untuk itu, murai.my dengan kerjasama GSC Movies ingin membawa anda melihat sendiri bagaimanakah ianya terjadi di dalam filem seram Thai berjudul Viral.

Filem Viral mengisahkan seorang gadis yang baru sahaja memenangi permainan Augmented reality (AR), yang menyedari dirinya berada di dalam sebuah bangunan terbiar. Tanpa mengesyaki apa-apa, gadis ini mengambil gambarnya disitu sehingga pulang dia menyedari bahawa di dalam gambar tersebut telihat kelibat seorang gadis lain didalamnya.

Sejak itu, dia dihantui dan sering melihat kelibat gadis misteri itu dimana-mana. Tidak cukup dengan itu, dia turut meminta bantuan rakan-rakannya dengan menghantar gambar tersebut. Namun sesiapa sahaja yang menerima gambar tersebut, turut menerima nasib yang sama.

Ingin menonton filem seram ini? Kami ingin menjemput 60 orang pembaca bertuah kami menonton filem Viral sebagai antara yang terawal! Tayangan perdana filem ini akan ditayangkan di GSC Damansara 3 (dahulunya dikenali sebagai Tropicana City Mall) pada 3 April(Rabu) 2019 jam 9 malam.

Caranya cukup mudah! Anda hanya perlu menjawab soalan mudah berikut dan kami akan hubungi anda sekiranya terpilih.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Bukan Lelaki Atau Perempuan’ – Sam Smith Alami Kecelaruan Jantina?

Peminat sedia mengetahui bahawa penyanyi antarabangsa, Sam Smith telah mendedahkan bahawa dirinya merupakan seorang gay. Pendedahan itu dibuat Sam sekitar 2014 dan dia kini gembira dengan tidak lagi berpura-pura mengenai dirinya.

Terbaru,menerusi sesi wawancaranya bersama rancangan Instagram Jameela Jamil, “I Weigh Interviews” dia telah mendedahkan sesuatu mengenai status jantina nya. Menurut pelantun Stay With Me ini, dia akui bahawa dirinya kini bukanlah lelaki mahupun perempuan. Sebaliknya dia lebih gemar menganggap dirinya sebagai non-binary, seseorang yang mempunyai identiti dan boleh menjadi kedua-duanya.

A post shared by Jameela Jamil (@jameelajamilofficial)

Dalam perkembangan lain, Sam turut mendedahkan bahawa dia mula menjadi seorang gay pada umurnya menginjak 10 tahun dan mula berhenti memakai pakaian lelaki. Malah di kala usianya 16 tahun, dia memberanikan diri untuk memakai solekan untuk ke sekolah.

“Saya selalu bebas dari segi pemikiran tentang seksualiti saya, jadi saya baru cuba mengubah fikiran saya untuk jadi jantina tertentu”

Ternyata meskipun penyanyi ini telah membuat pengakuan yang berani, popularitinya juga tidak terkesan malah semakin meningkat!


Bawakan 3 Lagu Hits, Calum Scott Pukau Tetamu Di Era Of Live Party

Semalam, (18/3) bertempat di Hotel W Kuala lumpur, berlangsungnya Era Of Live Party bersama Samsung dan E! oleh Media Prima TV Networks secara eksklusif dengan membawakan penyanyi dari Britain, Calum Scott untuk membuat persembahan acara kemuncak pada malam itu.

Calum Scott menghiburkan para tetamu undangan dengan membawa 3 lagu hitnya iaitu No Matter What, You Are The Reason dan Dancing On My Own, lagu yang dinyanyikan semasa audisi sehingga dia menjadi juara  Britain’s Got Talent pada tahun 2015.

A post shared by tv3malaysia (@tv3malaysia)

Pada yang tak mengenali Calum, penyanyi yang lahir di Kingston Upon Hull, England ini mula menjadi perhatian ketika dia menyanyikan lagu Dancing On My Own milik Robin Miriam Carlsson. Video audisi Calum itu benar-benar viral di tahun itu.

Semalam juga 18 Mac 2019, buat pertama kali Episod baru E! Media Prima TV Networks  disiarkan setiap Isnin dan Khamis pada jam 9 malam di saluran YouTube TV3.

Saluran E! Media Prima TV Networks  yang memaparkan kandungan hiburan, gaya hidup dan fesyen antarabangsa ini hanya disiarkan selama 10 minit di YouTube dan dua minit di TV3 kerana ada kandungan yang tidak sesuai disiarkan di TV. Di majlis pelancaran E! Media Prima TV Networks, Johan Ishak turut akui siaran dua minit di TV lebih kepada menepati piawaian Lembaga Penapisan Filem (LPF) berbanding platform digital.

Hos yang akan mengendalikan E! News adalah Aaron Al Fateh, Chrystina Ng dan Tasha Aleai.

Pada malam tersebut juga, tetamu dan para media berpeluang merasai pengalaman  melihat pelbagai variasi telefon pintar terbaru dari Samsung. Harga yang ditawarkan juga sangat berbaloi untuk dimiliki. Lebih menarik, 3 selebriti popular seperti Nabila Razali, Haqiem Rusli dan Ismail Izzani turut teruja mempamerkan keunikan pada telefon pintar ini.

Samsung Galaxy A30 dan Galaxy A50 antara yang diperkenalkan pada malam itu. Kedua-dua peranti ini menggunakan skrin yang sama, iaitu 6.4-inci Super AMOLED, resolusi FHD+ dengan perlindungan Gorilla Glass 3. Seterusnya, kedua-dua peranti Samsung ini adalah dua peranti kelas pertengahan Samsung pertama yang menjalankan One UI berasaskan Android Pie.

Samsung Galaxy A50 dijual pada harga RM1199 dan Samsung Galaxy A30 pula dijual pada harga RM799. Warna yang ditawarkan buat kedua-dua peranti ini adalah putih, hitam dan biru.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aamir Khan Nekad Turun 20 Kilogram Demi Forrest Gump ‘Bollywood’

Forrest Gump, merupakan sebuah naskhah yang cukup hebat berdasarkan sebuah kisah benar. Meskipun sudah 25 tahun ditayangkan sejak dahulu, filem ini terus diingati sehingga ke hari ini.

Terbaru, sesuatu yang agak menarik mengenai Forrest Gump kerana filem ini bakal di ‘reboot’ semula mengikut skrip yang sama. Jika dahulu watak Forrest telah dipegang oleh Tom Hank, kini ianya dipegang oleh aktor terkenal Bollywood, Aamir Khan. Menurut sumber, Forrest Gump kali ini bakal digubah sedikit mengikut rentak Bollywood.

Disebalik pembikinan filem, Aamir kini sedang giat menurunkan berat badannya sebanyak 20 kilogram. Ketika ditanya mengapakah dia bersetuju untuk terbabit dalam filem ini adalah kerana Forrest Gumpt sendiri merupakan filem kegemarannya.

Lantaran itu, sahabatnya yang juga penulis filem ini, Atul Kulkarni,membuat kejutan dengan menyiapkan skrip untuk filem ini. Buat peminat Aamir dan Forrest Gump sudah semestinya teruja untuk menantikan filem yang dijangka ditayangkan pada awal tahun hadapan. Run bhaiya run!


[VIDEO] Caprice Menentang Cadangan Mufti. Ini Pesannya…

Baru-baru ini Mufti Negeri Sembilan, Datuk Mohd Yusof Ahmad berkata, mencadangkan supaya permainan dalam talian PlayerUnknown’s Battleground (PUBG) perlu diharamkan. Ini kerana permainan itu seolah-olah mendidik generasi muda ke arah aktiviti keganasan selain menghilangkan perasaan belas kasihan.

Mohd Yusof berkata kepada Harian Metro, permainan seperti ini sudah dirancang dalam tempoh yang lama dan bertujuan membentuk generasi muda menyukai aktiviti perang, tempur dan ganas.

Walaubagaimanapun, cadangan yang diutarakan oleh Mohd Yusof mendapat tentangan dari penyanyi rap, Caprice atau nama sebenarnya Ariz Ramli. Dalam video terbaharu yang dimuatnaik di Instagram semalam (18/3), Caprice berkata, permainan PUBG sama sekali tidak membuatkan pemainnya bertindak ganas, apatah lagi menyertai kumpulan pengganas.

A post shared by Caprice (@capriceofficial)

Caprice turut menekankan bahawa, tindakan pengganas sebenarnya dari perkembangan fahaman ekstremis atau radikal bukannya dari permainan PUBG. Tambahnya lagi, seharusnya, pihak Mufti mengusulkan cadangan untuk mengharamkan perkahwinan di bawah umur kerana itu lebih relevan.

Beliau mengulas isu ini berkenaan  dengan insiden berdarah di masjid Christchurch, New Zealand, Jumaat lalu.

Dala perkembangan lain, Kerajaan Pas Kelantan juga tidak bersetuju jika permainan PUBG diharamkan kerana dikaitkan dengan sentimen kegananasan.

Menerusi laporan dari Utusan, Pengerusi Jawatankuasa Pembangunan Insan, Pendidikan Pengajian Tinggi, Sains dan Teknologi, Datuk Dr. Mohamed Fadli Hassan berkata, insiden berdarah di dua buah masjid Christchurch, New Zealand itu adalah serangan keganasan dan tiada langsung kaitan dengan sukan elektronik (e-sport) tersebut.

Katanya, walau bagaimanapun semua benda melibatkan aspek positif dan negatif termasuk dalam e-sport dan terpulang kepada kebijaksanaan seseorang untuk menilainya.


Nabil Ahmad & Neelofa Umum Tarik Diri Dari Pencalonan AME 2019

21 April hadapan, Stadium Axiata Arena sekali lagi akan menjadi tumpuan apabila Anugerah MeleTOP Era (AME2019) akan berlangsung.

Bertemakan Yang Legit Yang Legend, AME2019 masih mengekalkan dua pengacara nya, Neelofa dan Nabil Ahmad. Untuk AME kali ini, pelawak dan pengacara Jihan Muse turut menjadi pengacara anugerah itu disamping kedua-dua pengacara utamanya.

Namun begitu, satu pengumuman telah dibuat dimana Nabil dan Neelofa telah mengundurkan diri dari tercalon dalam mana-mana kategori yang dipertandingkan.

Keputusan itu dibuat mereka secara sukarela selepas enam tahun turut tercalon dalam anugerah itu. Menurut Neelofa, keputusan itu dibuat bagi mengelakkan netizen terus mengkritik mereka dengan menyindir AME seolah-olah seperti ‘anugerah syok sendiri’

“Selepas enam tahun bergelar hos dan dicalonkan dalam AME rasanya sudah tiba masanya kami undur diri bagi mengelakkan orang kata ia anugerah syok sendiri dan hanya tuan rumah yang menang,”

Sebagai rekod, pada AME2018 Neelofa dikatakan telah menang besar apabila berjaya merangkul beberapa anugerah utama dalam AME iaitu Artis Top Top MeleTOP Wanita, Pelakon TV MeleTOP dan Fesyen MeleTOp.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Punca Keretakan Rumah Tangga Kakak? Ini Penjelasannya

Terdahulu, hangat memperkatakan mengenai desas-desus bahawa hubungan Sharnaaz Ahmad dan isteri yang juga kakak kepada Neelofa, Noor Nabila dikatakan sedang goyah.Isu hubungan mereka mula diperkatakan apabila pelakon itu beberapa kali berkongsi status di laman sosial, seolah-olah menggambarkan situasi yang dilaluinya sekarang. Malah terdapat dakwaan daripada netizen bahawa kedua-dua mereka dilihat mendapatkan khidmat kaunseling di pejabat agama.

Terbaharu, kemelut rumah tangga selebriti itu turut dikaitkan dengan Neelofa apabila dia dikatakan menjadi punca kepada hubungan suami isteri itu. Segalanya tercetus apabila dia meninggalkan komen di Instagram kakaknya yang seolah-olah dilihat seperti membalas kenyataan Sharnaaz.

Menjawab tuduhan berkenaan, Neelofa menafikan bahawa dia adalah punca mengapa rumahtangga kakaknya bersama Sharnaaz kini sedang goyah. Jelasnya, netizen tidak tahu apakah yang sedang dilalui oleh pasangan itu dan menharapkan orang ramai mendoakan yang terbaik buat mereka.

“Saya sayang kakak dan anak saudara. Saya harap orang ramai terutama rakan dan keluarga memberikan sokongan dalam apa jua situasi yang mereka hadapi sekarang.

“Orang luar tidak tahu apa yang mereka lalui,”

Sharnaaz dan Nabila telah mendirikan rumah tangga pada 31 Mac 2017. Hasil perkahwinan, mereka dikurniakan seorang cahaya mata lelaki yang kini berusia lapan bulan, Jebat Jayden.


[VIDEO] Aaron Aziz Mengamuk! Buat Laporan Polis Terhadap ‘Scammer’

Beberapa hari yang lalu, pelakon Datuk Aaron Aziz telah berkongsi di Instagram nya mengenai seorang bayi yang menghidap penyakit kanser dan memerlukan bantuan untuk kos rawatan. Gambar bayi tersebut diambil Aaron menerusi Facebook Persatuan Kanser Bersatu Malaysia.

Namun begitu, tidak lama kemudian dia telah memadam posting berkenaan selepas menyedari bahawa ianya merupakan satu penipuan yang dibuat oleh sebuah sindiket yang menggunakan gambar seorang bayi yang sudah meninggal dunia bagi tujuan mengutip derma.

A post shared by Aaron Aziz (@aarondwiaziz)

Akui marah dengan penipuan tersebut setelah ramai pengikutnya turut menghulurkan sumbangan, pelakon ini turut membuat laporan polis berkenaan isu tersebut. Akui Aaron, dia berkongsi maklumat tersebut di laman Instagram tanpa menyemak kesahihan berita itu kerana kasihan melihatkan keadaan bayi tersebut.

” Saya kecewa dan marah! Minta Maaf Team Jodoh Jodoh Anissa tunggu saya. Polis meminta siapa yang dah transfer duit ke account Mohd Zakuan itu sila buat laporan”

Dalam pada itu, Aaron turut meminta semua pengikutnya yang sudah menghulurkan sumbangan untuk tampil membuat laporan polis berkenaan penipuan tersebut. Ini kerana menurut Aaron dengan laporan tersebut, pihak polis dapat mengesan aktiviti kemasukan wang ke dalam akaun pihak yang tidak bertanggungjawa itu.

Selain Aaron, pelakon dan pelawak Shuib turut mengalami situasi yang sama selepas memuat naik gambar tersebut di laman Facebooknya.


Luna Maya & Faisal Nasimuddin Bercuti Di Eropah?

Kisah percintaan Luna Maya sejak kebelakangan ini semakin menjadi perhatian media seiring dengan hangatnya pernikahan bekas kekasihnya, Reino Barack dengan Syahrini.

Nama Luna terus menjadi sorotan selepas dikhabarkan mempunyai hubungan istimewa dengan usahawan terkenal Faisal Nasimuddin. Seperti yang dilaporkan oleh Wowkeren, baru-baru ini muncul isu bahawa Luna mengikuti Faisal yang kini berada di Eropah.

Isu menjadi hangat selepas Luna dengan perkongsian di Instagram Story yang mahu terbang menuju ke Perancis, sedangkan Faisal kini berada di London. Hal ini kemudian menimbulkan tanda tanya di kalangan netizen dan menanyakan kemungkinan Luna bertemu Faisal di sana.

Ramai netizen mula menyerbu akaun YouTube Cumi Cumi justeru memberikan komen teguran untuk Luna lantaran isu tersebut. Mereka menyarankan agar bekas kekasih Ariel NOAH itu supaya dipercepatkan bertemu jodoh bersama lelaki yang dicintainya.

Sejauh mana kesahihan Luna menyusul Faisal ke Eropah belum dapat dipastikan kebenarannya. Seperti dilihat dari Instagram Story Luna, aktris cantik ini memang tengah menikmati percutian di Perancis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jelas ‘Photoshop’? Gambar Bogel Kourtney Kardashian Jadi Bahan Jenaka

Peminat sedia maklum bahawa selebriti antarabangsa, Kourtney Kardashian sedang memberi beberapa petunjuk bahawa dia bakal lancarkan satu produk baharu menerusi jenamanya sendiri, Poosh.

Terdahulu, Kourtney sedang giat mempromosikan laman web Poosh namun sehingga kini peminat masih berteka-teki mengenai apakah Poosh sebenarnya. Malah demi merancakkan promosi pelancaran laman web itu, Kourtney telah memuat naik satu gambar ‘teaser’ di laman Instagram nya yang benar-benar menarik perhatian. Manakan tidak, dalam gambar tersebut kelihatan Kourtney berbogel di dalam sebuah tap mandi dimana hanya buih-buih menutupi bahagian payudara dan kemaluannya.

A post shared by Kourtney Kardashian (@kourtneykardash)

Bukan itu sahaja, gambar tersebut turut menjadi perbualan hangat kerana ianya jelas ketara memperlihatkannya seperti sebuah gambar yang disunting. Sama seperti adik-beradiknya yang gemar memuat naik gambar disunting, peminat turut berseloroh dengan mengatakan ianya gambar suntingan yang paling teruk paling dilihat.

Bagi Kourtney dan The Kardashians yang lain, seperti biasa mereka hanya mengabaikan komen-komen tersebut dan tampil sukses dengan kerjaya tersendiri. Buktinya? Lihat saja Kylie Jenner yang kini dinobatkan sebagai jutawan paling muda di dunia.


Bintang Porno Terkenal, Mia Khalifa Terkejut Tiba-tiba Dilamar Kekasih

Berita gembira datang dari Mia Khalifa. Bekas bintang filem porno keturunan Lebanon itu baru saja bertunang dengan kekasihnya, Robert Sanberg. Berita gembira ini dikongsikan oleh Mia Khalifa melalui posting terbaharunya di Instagram.

Mia Khalifa duduk di pangkuan Robert sambil mempamerkan cincin pertunangannya. Mia  dilamar kekasihnya yang merupakan seorang chef dengan cara romantis ala-ala filem Hollywood.

Lamaran ini jadi kejutan saat keduanya makan malam. Mia Khalifa tak tahu lelaki yang menjadi kekasihnya selama satu tahun ini akan melamarnya. Rencana lamaran ini dikongsikan Robert dalam muatnaik gambar di Instagram.

“Kami pergi ke Chicago di akhir pekan dan makan malam indah di (restoran) Smyth. Cincin itu kusembunyikan di bawah makanan yang disajikan. Mia amat hairan untuk makan, aku cakap jangan dulu lalu memasangkan cincin itu padanya. I love you so much,” tulis Robert.

A post shared by Robert Sandberg (@robertsandberg)

Sejak berita ini dimaklumkan, Mia mendapat banyak ucapan tahniah. Namun tak sedikit pula peminat yang patah hati atas hubungan Mia dan Robert. Walaubagaimanapun pasangan ini  belum mendedahkan tarikh pernikahan mereka.

Namun jika pasangan ini melangsungkan pernikahan maka ini akan menjadi pernikahan kedua Mia. Sebelum ini Mia pernah bernikah dengan seorang ahli perniagaan pada 2011 kemudian berpisah pada 2014 dan rasmi bercerai pada 2016. Saat berpisah dengan mantan suaminya di 2014, Mia terjebak masuk ke industri filem porno.

Pada tahun 2017, menerusi ranking global tahunan Pornhub,  Mia sebagai bintang porno kedua yang paling dicari untuk 2017! Dikenali sebagai ‘The Hijab Pornstar’ dia telah menduduki tempat kedua.

Mia adalah keturunan Lebanon di Timur-Tengah yang sudah tidak diakui sebagai sebahagian dari warga negara Lebanon. Keluarganya telah mendakwa, anaknya berubah semenjak berpindah ke Amerika. Keluarga Mia adalah penganut muslim dari Lebanon. Dipetik dari laporan idntimes.com mengatakan Mia menukar agama kepada Kristian.


Jennie Blackpink Diiktiraf Sebagai Artis Wanita Berkumpulan Paling Berpengaruh

Sejak tampil dengan single Ddu-Ddu-Ddu sembilan bulan yang lalu, Kumpulan Blackpink melakar sejarahnya tersendiri apabila mencatat beberapa rekod antarabangsa termasuklah tersenarai dalam carta Billboard 100.

Malah setiap populariti anggota Blackpink, Jennie, Jisoo, Lisa dan Rose punyai pengaruhnya tersendiri. Buktinya, Jennie baru sahaja diiktiraf sebagai artis wanita berkumpulan paling berpengaruh di Korea.

Dalam senarai 30 teratas itu, Jisoo turut tersenarai dengan menduduki tangga keenam selain melihatkan anggota kumpulan wanita Korea yang lain seperti Itzy dan Girls Generation juga berada dalam senarai.

Dalam perkembangan lain, Blackpink yang baru sahaja menamatkan konsert jelajah mereka di Kuala Lumpur Februari yang lalu dikatakan bakal muncul dengan album mini mereka yang terbaharu tidak lama lagi.

Syarikat pengurusan mereka, YG Entertainment mendedahkan bahawa kumpulan ini akan kembali pada hujung Mac dan video muzik album terbaharu itu akan menjalani sesi rakamannya bermula minggu ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rashidi Ishak Akhirnya Mengaku Sudah Bercerai Dengan Vanidah Imran

Sejak tahun lalu, peminat berteka-teki mengenai status hubungan pasangan selebriti Rashidi Ishak dan Vanidah Imran, apabila mereka dilihat telah ke Mahkamah Rendah Syariah Kuala Lumpur pada 9 Ogos tahun lalu.

Terbaharu, Rashidi atau lebih mesra disapa sebagai Shidi akui sudah bercerai sejak tahun lalu. Pengakuan itu dibuat Shidi menerusi laman Instagram nya dan spekulasi 9 Ogos tahun lalu ternyata benar kerana tarikh tersebut merupakan detik perpisahan mereka selepas 17 tahun bergelar suami isteri.

Menurut Shidi, dia terpaksa merahsiakan berita itu selama ini kerana ingin menjaga privasi dan kehormatan keluarga kedua-dua belah pihak.

Malah akui pelakon itu lagi, kelemahan dalam memimpin rumah tangga yang dibina antara punca mengapa mereka mengambil jalan untuk berpisah.

Rashidi dan Vanidah telah mendirikan rumah tangga pada 1 Oktober 2000 dan dikurniakan dua orang cahaya mata iaitu Mikhail Imram dan Maryam Rashika.Semoga kedua-duanya akan lebih tabah selepas ini!


Tak Bersedia Antara Punca Remy Ishak Putus Tunang

Sejak tahun lalu, peminat tertanya-tanya mengenai status hubungan pelakon Remy Ishak dan tunangnya, Ezza Yusof. Malah spekulasi mengenai hubungan pelakon itu bertambah apabila dia mendedahkan dirinya kini sedang solo menerusi video secara langsung di Instagramnya, baru-baru ini.

Kini, segalanya terjawab apabila pelakon itu mengesahkan ikatan pertunangannya yang terjalin selama dua tahun telah pun putus sejak sebulan yang lalu. Akui Remy atau nama sebenarnya Mohammad Zalimei bin Ishak, antara punca mengapa ikatan pertunangan mereka itu tidak dapat diteruskan adalah kerana timbulnya krisis diantara mereka. Namun begitu, Remy menafikan wujudnya masalah orang ketiga.

“Benar (sudah putus tunang)… Tidak adil untuk terus tangguh perkahwinan kerana belum ada hala tuju hubungan ini. Bukan salah Ezza, dia insan baik. Sebaliknya, isu timbul daripada konflik dalaman saya.

“Tempoh pertunangan dua tahun membuatkan saya sedar diri ini belum bersedia untuk menjadi suami. Masih banyak yang perlu diperbaiki sebelum memegang peranan sebagai ketua keluarga.

“Saya harus memikirkan mengenai Ezza kerana hubungan ini bukan membabitkan saya saja.

“Tempoh bertenang diperlukan untuk memperbaiki diri dan sebagainya, cuma kedua-dua belah keluarga sudah dimaklumkan,”

Jelas Remy lagi dia sama sekali tidak menolak sekiranya ditakdirkan hubungannya dengan Ezza kembali bertaut. Menurutnya, dia memerlukan tempoh bertenangn untuk memperbaiki diri dan sudah memaklumkannya kepada kedua-dua belah keluarga.

Enggan mengeruhkan keadaan, Remy mengambil jalan untuk tidak membuka mulut mengenai urusan pemulangan cincin kerana baginya ianya terlalu peribadi untuk dikongsi. Malah kedua-dua mereka masih menjalankan perniagaan bersama. Pelakon drama rantaian Pujaan Hati Kanda itu telah mengikat tali pertunangan bersama Ezza pada Mei 2017.


Selepas 24 Tahun, Kronologi Kemalangan Maut Nike Ardilla Terungkap

Rocker sekaligus penyanyi jelita terkenal di Indonesia, Nike Ardilla meninggal dunia pada 19 Mac 1995. Nike ketika itu usia baru 19 tahun dan saat berada di puncak kariernya sebagai penyanyi bersuara emas.

Pelantun lagu “Mama Aku Ingin Pulang” itu meninggal dunia kerana kemalangan kereta di Jalan RE Martadinata, Bandung. Honda Civic yang dinaikinya melanggar pagar konkrit.

Laporan polis sempat menyebut bahawa Nike meninggal dunia pada jam jam 6.15 pagi namun sejumlah saksi berbeza pendapat. Ada yang menyebut kecelakaan terjadi pada jam 3 pagi dini hari sedangkan yang lain mengungkap waktu kematian Nike pada jam 5.15 pagi.

Selain waktu kematian, muncul rumor mendakwa Nike mabuk lantaran dia dan pembantunya, Sofiatun, baru pulang dari pusat hiburan. Meski begitu, Sofiatun sebagai saksi menyangkal dan menyebut Nike cuma minum jus.

Laporan dari polis juga mengungkap tak ada kandungan alkohol dalam tubuh Nike.

A post shared by Nike Ardilla (@nikeardillaofficial)

“Yang pasti, Nike jelas tidak mabuk kerana kalau kita selalu memandu kereta bersama nonstop dari Jakarta menuju Bandung,” kata Sofiatun.

Sofiatun sempat mendedahkan dakwaan Nike memandu kereta tanpa memakai tali pinggang keledar. Dia berniat memotong kereta berwarna merah di depannya yang berjalan sangat perlahan.

Malangnya saat berusaha memotong, dari arah berlawanan muncul kereta kenderaan melaju kencang. Nike cuba menghindari kereta itu dan tersasar terlalu ke kiri. Akibatnya, dia melanggar pohon dan langsung terbabas melanggar pagar konkrit di sebuah pejabat di jalan RE Martadinata.

Nike mengalami luka di bahagian kepala dan dadanya, hingga nyawanya tidak dapat diselamatkan.

Meskipun sudah 24 tahun lamanya namun Nike masih dikenang dengan sangat baik. Beberapa barang milik Nike bahkan masih tersimpan dengan rapi di muzium Rumah Kenangan Nike Ardilla, begitu pun dengan kereta yang dia pandu ketika kemalangan.

Kereta Honda Genio berwarna biru metalik itu tidak  disimpan di Rumah Kenangan namun dibeli secara khusus oleh salah seorang peminat fanatik Nike, Lia Nathalia. Hal itu disampaikan oleh Emma Amrin, pengurus Nike Ardilla Fans Club menerusi sebuah video yang dimuatnaik di Youtube ESGE ENTERTAINMENT.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucinta Luna Dedah Sudah Bernikah Dengan Jejaka Kacak Dari Filipina

Selebriti sensasi Indonesia, Lucinta Luna sering sahaja tampil dengan pelbagai kontroversi sehingga menjadi perdebatan dikalangan peminat.

Selain kontroversi mengenai figura ini yang dikatakan sebagai transgender, terbaru Lucinta dikatakan sudah berkahwin dengan seorang jejaka kacak dari Filipina. Menurut pelantun Bobo Di Mana itu, dia telah selamat menjadi isteri kepada jejaka yang dikenali sebagai Bii.

Buktinya, beberapa gambar Lucinta dan Bii yang dilihat memakai sepasang baju perkahwinan telah dimuat naiknya dan rakan-rakan terdekat menerusi Insta-Story milik mereka.

Malah menerusi posting terbaharu nya, Lucinta dilihat telah bersama-sama rakan selebriti yang lain seperti Baim Wong dan isterinya dalam sebuah acara namun suaminya itu dilihat tidak bersamanya.

Jelas selebriti itu, suaminya tidak dapat menenaminya kerana jemputan ke acara itu sudah habis. Meskipun akui sudah bernikah, namun rata-rata netizen di negara itu masih meragui akan kesahihan perkahwinan mereka kerana sehingga kini Lucinta belum menunjukkan buku nikahnya sebagai bukti pasangan itu sudah mendirikan rumahtangga.


Konsert Westlife Di Malaysia Berlangsung Selama Dua Hari Pada Ogos Ini!

Siapa sahaja yang tidak mengenali Kumpulan Westlife terutamanya buat mereka yang berada dalam lingkungan 90-an! Westlife yang dianggotai oleh Nicky Byrne, Kian Egan, Mark Feehily dan Shane Filan ini merupakan kumpulan lelaki yang begitu popular sehingga ke hari ini.

Terbaru, selepas kumpulan ini memberi beberapa petunjuk mengenai konsert jelajahnya yang dikhabarkan akan diadakan pada tahun ini, Westlife akhirnya mengesahkan khabar gembira tersebut. Menerusi perkongsian mereka sebentar tadi, Westlife akan membuat konsert jelajah Asia dimana sebanyak 7 buah negara akan terlibat termasuk Malaysia!

Konsert yang bermula pada 26 Julai di Bangkok, Thailand akan berakhir di Singapore pada 10 Ogos. Menariknya dalam siri jelajah yang dinamakan sebagai The Twenty Tour ini bukan sahaja akan turut melibatkan Malaysia, malah Westlife akan berkampung disini selama dua hari berturut-turut bagi menjayakan konsert tersebut.

Dengan senarai ini, sekaligus menyaksikan Malaysia satu-satunya negara di Asia yang akan berlangsungnya konsert selama dua hari. Tidak hairanlah ianya diadakan lebih lama berbanding negara lain kerana Westlife sendiri mempunyai peminat yang cukup ramai disini. Sediakan duit anda untuk konsert Westlife Ogos ini!


Tak Pernah Menyesal! Maria Ozawa Berbicara Soal Agama

Bekas bintang filem porno terkenal Jepun, Maria Ozawa, menjelaskan beliau tidak pernah menyesal dengan apa hal buruk yang berlaku pada dirinya sebelum ini. Umum, aktres jelita ini pernah menceburi bidang pornografi sebagai kerjayanya.

Menerusi IG Stories, Maria ditanya soalan ini dari pengikutnya dan ini jawapannya.

“Saya tidak pernah ada mengalami kisah silam yang buruk sebelum ini, malah saya bahagia setiap momen dalam hidup saya. Tiada siapa yang boleh menjadi sekuat seperti saya” – jawabnya

Maria yang merupakan wanita keturunan campuran Jepun, Perancis dan Kanada ini menyatakan pilihan dilakukan itu banyak mengubah hidupnya.

Dalam perkongsian yang berlainan, salah seorang peminat dari Maria telah bertanyakan tentang agama yang di anutinya. Malah Maria tidak dilihat ke gereja untuk menghadiri mana-mana acara keagamaan. Ini responnya!

Maria menjawab, dia tidak mengikuti mana-mana agama setakat ini dan hanya tahu akan tentang kitab Bible. Malah dia turut menasihati pengikutnya supaya tidak menilai seseorang itu kerana tidak ke gereja.

Seperti yang diketahui sebelum ini, Maria mendapat pendidikan awal di sebuah sekolah antarabangsa di Akademi Kristian Jepun. Menurut Maria, hidupnya bukan bermula dengan indah, sebaliknya begitu sukar apabila bapanya merupakan seorang mubaligh.

Selain berlakon filem lucah, Maria juga pernah muncul dalam filem Indonesia, Menculik Miyabi, pada 2010. Miyabi adalah nama lain untuk Maria dalam industri AV.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Terkejut Zila Seeron Kembali Buka Tudung!

Sekitar beberapa tahun yang lalu, penyanyi kelahiran Akademi Fantasia 4 (AF4), Zila Seeron mencetuskan kontroversi apabila dia dikatakan telah ditahan khalwat bersama seorang pengurus syarikat dan telah dikenakan sebanyak RM2,500 oleh Mahkamah Syariah.

Zila yang juga bekas isteri kepada pelawak Along Cham itu kemudiannya dilihat berhijab sebelum bertindak untuk membuka tudung sekitar Februari 2017.

Namun tidak lama kemudian, penyanyi ini kembali berhijab. Terbaharu, menerusi perkongsiannya di Instagram, Zila telah mengejutkan rata-rata netizen yang mengikuti perkembangannya di laman sosial itu. Berdasarkan gambar yang dimuat naik itu, Zila dilihat telah kembali membuka tudung sekaligus mencetuskan pelbagai spekulasi dari pengikutnya.

Rata-rata pengikutnya seperti keliru dengan imej Zila yang sering kali bertukar malah turut menasihatinya agar kembali istiqamah seperti dahulu.

Malah tidak kurang juga ada segelintir yang mengecam tindakan penyanyi itu yang kononnya dilihat seperti mencari publisiti murahan.


Mahu Ke Konsert Westlife Di Kuala Lumpur? Ini Senarai Harga Tiket

Semalam, akhirnya Westlife mengesahkan bahawa kumpulan lagenda ini akan terbang ke Kuala Lumpur pada Ogos ini bagi menjayakan konsert jelajah Asia mereka,

Lebih membanggakan, Malaysia bukan sahaja tersenarai dalam konsert itu, malah merupakan satu-satunya negara yang akan mengadakan konsert itu selama dua hari berturut-turut. Melihatkan pada pengumuman itu rata-rata begitu teruja malah tidak sabar menanti untuk membeli tiket bagi menonton persembahan Westlife kelak.

Berdasarkan carian kami, penganjur tiket ini sudah pun dikenalpasti dimana Universal Music Malaysia dan MacpiePro sekali lagi menjadi penganjur konsert antarabangsa ini sama seperti konsert Blackpink terdahulu.

Mengenai tarikh tiket jualan masih belum dapat dipastikan secara rasmi. Namun menurut sumber, harga yang bakal dipasarkan adalah bermula dari RM273, RM373, RM483, 573, dan RM693. Jadi peminat Westlife semua, adakah anda bersedia?


Aktor Kacak Yusuf Imam Tukar Agama Selepas 10 Tahun Bergelar Mualaf

Pada akhir Disember 2018 tahun lalu, aktor kacak dan popular di Indonesia Steve Emmanuel  atau nama Islamnya Yusuf Imam ditangkap di pangsapurinya di kawasan Mampang, Jakarta Selatan dengan barang bukti berupa dadah jenis kokain. Steve menjalani perbicaraan di Pengadilan Negeri Jakarta Barat dengan agenda pembacaan dakwaan pada Khamis (21/3) semalam.

Seperti yang dilaporkan oleh Insertlive.com, di awal perbicaraan, hakim ketua menanyakan data diri serta keadaan jasmani rohani Steve. Mantan kekasih Andi Soraya yang tampak mengenakan kemeja putih dan seluar hitam itu menjawab semua pertanyaan dari hakim. Namun yang menjadi sorotan adalah ketika hakim bertanya soal agama yang dianuti Steve.

“Agama kamu apa?” tanya Hakim Ketua.
“Kristian yang mulia,” jawab Steve

Seperti diketahui, Steve menjadi mualaf pada 24 Mei 2008 ketika masih tinggal bersama dengan Andi Soraya. Kala itu, Steve mengucap dua kalimat syahadat di Pejabat Front Pembela Islam (FPI), Jakarta Pusat dengan disaksikan langsung oleh Habib Rizieq.

Semenjak memeluk agama Islam, Steve juga mengganti namanya menjadi Yusuf Imam. Hingga saat ini, belum ada keterangan lebih jauh dari Steve mengenai keputusannya kembali memeluk agama Kristian.

Steve merupakan jejaka campuran Indonesia & Amerika yang juga seorang model iklan iklan dan pelakon sinetron terkenal. Sinetron yang pernah dibintanginya antara lain Kau dan Dia serta Siapa Takut Jatuh Cinta yang berlakon bersama Jonathan Frizzy, Indra Bruggman, dan Roger Danuarta.


“Macam Ni Keji Punya Manusia Pun Ada”- Rozita Che Wan Perli Siapa?

Menerusi laman Instagram nya, pelakon Rozita Che Wan telah memuat naik beberapa posting berkenaan satu kenyataan yang dibuat oleh seorang netizen yang dikenali sebagai @noitpippo.

Berdasarkan kenyataan itu, dipercayai ianya seolah-olah memerli adik iparnya yang juga pemain bola sepak Kedah, Zaquan Adha Abd Radzak yang kononnya tidak reti bermain bola sepak dengan baik. Lantaran itu, Rozita atau lebih dikenali sebagai Che Ta menyelar tindakan tersebut dan beranggapan ianya sebagai satu tuduhan yang tidak berasas.

Dalam perkembangan lain, susulan daripada sidang media tuntutan maaf dari bekas pemandunya Jumaat yang lalu, Che Ta nekad untuk meneruskan tindakan undang-undang memandangkan bekas pemandunya itu yang dikenali sebagai Muhammad Riduan Mohamad Mizol enggan memohon maaf mengikut masa ditetapkan.

Terdahulu, tuntutan itu dibuat Che Ta kerana Muhamad Riduan mendakwa pelakon itu tidak membayar gajinya sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Ddu-Ddu-Ddu, Lihat Parodi ‘Solo’ Dari Kanak-Kanak Ini Yang Menghiburkan!

Lagu hits Ddu-Ddu-Ddu dari Kumpulan Blackpink benar-benar mencuri perhatian dunia meskipun lagu tersebut dinyanyikan dalam versi korea. Malah menerusi lagu itu jua,sekumpulan kanak-kanak dari Thailand telah membuat video parodi dengan meniru lagak Blackpink yang begitu sama.

Cukup dengan menggunakan barang sekitar mereka, parodi dan aksesori yang digayakan mereka benar-benar menyerupai lagak ahli kumpulan Blackpink meskipun ada barang-barang tersebut yang kelihatan begitu lucu sekali. Terbaharu, video yang dimuat naik oleh pengguna YouTube yang dikenali sebagai Deksorkrao itu sekali mencuri perhatian apabila kali ini turut membuat parodi single salah seorang ahli Kumpulan Blackpink, Jennie.

Seperti yang terlihat, lagak Jennie yang tampil dalam video muziknya (MV), Solo turut ditiru oleh kanak-kanak yang dikenali sebagai Kungten. Hampir segala-gala rentak tari dan ‘props’ MV Solo sama diikuti oleh kanak-kanak ini.

Biarpun baharu saja dimuat naik dua hari yang lalu, video parodi tersebut kini mencecah lebih dari 230 ribu tontonan di laman YouTube. Menghiburkan!